text:
Despues di un discucion familiar e mama a busca un sitio aleha pa e basha su lagrimanan su so.
Dialuna anochi a drenta informe di cu tin un mama desapareci na Casa del Mar, mesora a dirigi un patruya pa bay atende e caso aki. Na yegada di e patruya a bin compronde cu e mama lo tabata tin un discucion familiar y despues di esaki a desaparece. Polis a bay busca rond y a logra encontra e dama na Bucuti Tara Beach resort. Eynan e mama a admiti cu tabata tin un discucion familiar y pa e desahoga su mes ela aleha su mes un rato pa basha su lagrimanan pa asina suavisa locual su curazon di mama ta bis’e. Despues di esey polis a compaña e mama bek na Casa del Mar.


c: text/html

text:
Aumento di costo di bida por afecta nos tur. Cuanto e ta afecta'bo, ta varia entre otro dependiendo di bo situacion financiero y estilo di bida. Pa cambia e costo di bida en general, no ta facil. Pero si tin cosnan relativamente facil cu nos por haci pa cambia nos costo di bida personal.
Calcula prijs den ora di trabou en bes di den placa
Pa realisa e balor di bo tempo, y alabes pa yuda'bo realisa e prijs real cu bo ta pagando pa un producto of servicio, calcula cuanto ora bo tin cu traha pa por paga pa e producto of servicio en cuestion. Por ehempel, si bo ta gana Afl. 20,- pa ora, y bo kier cumpra sapato di Afl. 140,- (incluyendo BBO, etc.), bo tin cu traha 7 ora pa por cumpra e sapatonan. Esey ta 7 ora cu bo no lo haya bek nunca mas. Asina bo por evalua si cumpra e sapato no ta solamente bal bo placa, pero tambe bo tempo. E manera aki di calcula por resulta den menos gastamento di placa inecesario.
Cushina
Un di e gastonan mas obvio cu por mitiga, ta e gastonan di come afo (restaurant, take-away). E prijsnan entre diferente restaurant ta varia hopi. Pero generalmente, cushina bo mes no solamente lo costa'bo menos placa, pero tin bon chens cu bo lo come mas saludabel tambe. Hasta si e diferencia entre come afo of cushina bo mes no ta hopi pa dia, e lo ta un suma significante si bo tum'e pa luna. E diferencia facilmente ta yega na algun cien Florin pa luna.
Un otro gasto cu por haci hopi diferencia, ta gasto riba bebidanan alcoholico. Dependiendo di unda y kico bo ta bebe, algun drinks pa siman por costabo algun cien Florin pa luna. Y ora di come den un restaurant, e diferencia riba e cuenta por ta drastico si bo pidi solamente bebidanan sin alcohol.
Baha gastonan periodico
Scrutina tur bo gastonan periodico, manera bo gastonan di utilidad, telefon, internet, cable, banco y seguro. Kisas bo no por spaar mucho riba nan individualmente, pero diferencianan chikito por acumula y yega na un suma significante. Por ehempel, si bo por reduci bo gastonan mensual di coriente y awa (hunto) cu 15 Florin, di telefon/data cu 15 Florin, gastonan bancario cu 5 Florin, y di seguro cu 15 Florin, bo lo scapa 600 Florin den un aña.
No fia si no mester
Na Aruba, y hopi otro pais, ta mustra di tin un cultura di debe. Si antes mastanto tawata fia solamente pa paga pa un auto y un cas, awendia hende ta fia pa un cantidad di producto of evento (carnaval, vacacion). Sea ta fia placa pa bay cumpra/paga algo, of ta cumpra algo riba credito. Un di e problemanan di esaki, ta e interes. Pa ora bo caba di paga, bo a paga (hopi) mas cu e balor di loke bo a cumpra. Especialmente si e interes ta ridiculamente halto, cual sa ta e caso na Aruba.
Banda di e aumento di gasto pa motibo di interes, tambe bo ta aumentando bo gastonan periodico, cual ta laga'bo cu menos placa pa haci y cumpra otro cos, of spaar. Tambe sa pasa cu loke bo a cumpra ta daña prome cu bo a caba di paga p'e.
Considera spaar pa loke bo kier cumpra prome. Tambe considera si e producto no ta mucho caro pa bo situacion financiero, y si no ta mas responsabel pa, por ehempel, cumpra un modelo mas barata. Esaki ta hiba nos na e siguiente tip:
Biba segun bo presupuesto
Imagina'bo cu bo ta cumpra un auto cu ta basta caro considerando bo salario y situacion financiero. Pero ya, bo kier e auto ey y bo a fia (casi) e maximo cu banco kier fia'bo. Bo a considera cu piesanan pa e auto mas caro tambe lo ta mas caro? Bo a pensa cu e seguro por ta mas caro? E motor mas grandi ta gasta mas gasolin? Bo a cumpra e auto mas caro djies pa otro hende wak bo aden? Esey ta un bon motibo pa sobra menos placa pa tur bo otro gastonan?
E aspectonan aki tambe ta relevante pa un hipoteca pa cas. Tin bo propio cas (un asset) tin su beneficionan. Pero ta bale la pena pa fia e maximo cu banco kier fia'bo y cumpra e cas mas grandi cu bo por paga? Bo lo sobra suficiente placa pa haci/logra otro cosnan cu bo kier haci/logra? E hipoteca ta bay mara'bo na biba 'paycheck to paycheck' pa hopi aña? Bo a considera cu grondbelasting, seguro y mantencion di un cas mas grandi probablemente lo ta mas caro, pues aumentando bo futuro gastonan mas hopi?
No keda sin realisa e balor di sobra placa tur luna y por spaar, haci inversion y biba financieramente comfortabel. Na final di dia, finansa personal no ta bay pa cuanto placa bo tin, pero con largo bo por mantene bo estilo di bida cu e placa cu bo tin.

robotstxt: allowed

filter: keep


text:
E lekturanan ku nos ta ofresé ta di un índole informativo, konsultivo òf counseling.
Den nos afan pa aportá na un konsenshi nobo pa nos pueblo, nos ta pone hopi énfasis riba e konekshon entre hende i (su) naturalesa.
Nos ta di opinion ku un aporte kaminda hende ta siña rekonektá ku naturalesa ta benefisiá hinter humanidat i di mes nos planeta Tera. Di e forma ei nos por krea un medio-ambiente saludabel i duradero na bienestar di hende i di generashonnan ku ta bini.
Den e kuadro ei nos ta tene charla pa gruponan organisá/no organisá, duna informashon verbal i digital hasiendo uso e.o. di medionan di komunikashon modèrno.
Nos ta organisá workshop/tayer riba diferente tópiko e.o.:
Pa mas informashon tuma kontakto ku nos via di telefon 5999-747-1893 of manda un mail na info@hummingbirdfeather.com


text:
E balie di Ministerio Publico ta cera desde dialuna 16 di maart 2020 relaciona cu e esfuerzonan pa frena e virus di Corona. E medida aki lo ta valido en principio te 31 di maart 2020.
Ministerio Publico ta sigui traha, solamente cu nos balie (cu ta sumamente druk normalmente) lo ta cera pa dos siman. Boetnan y transaccionnan por wordo paga online. Tocante aplica online pa e Carta di Buena Conducta, lo sigui despues mas informacion.
Si e ceramento di e balie tin cu wordo extendi, anto nos lo percura pa informa publico na tempo di esaki.
Preguntanan tocante pago di boetnan y transaccionan, como tambe tocante pidi y busca e Carta di Buena Conducta por wordo haci telefonicamente entre 8.30’or y 11’or di mainta.
Cu preguntanan tocante boetnan y transacionnna, Bo persona por yama 5214142.
Cu preguntanan tocante Carta di Buena Conducta, por yama tel. 5214108 of 5214110.
Cu tur otro pregunta Bo persona por yama 5214100 of 5214135.
Corda cu por yama solamente den oranan di mainta te 11’or.
Bo persona por mail tambe na [email protected]
Boetnan y transaccionnan por wordo paga online via cuenta di banco 4000905 di ArubaBank. Bo persona ta yena riba bo app di banco, e suma cu mester paga, e P-nummer, e letter X (bao Factuurtype) y e ID di Bevolking di e sospechoso.


text:
ORANJESTAD – Tin aparato ‘extra’ pa ‘hala rosea’ den e camber di cuido intensivo, esta ICU na Hospital Horacio Oduber. E Infectioloog/internista di hospital, dr Roodenburg a splica diahuebs durante e conferencia di gobierno riba coronavirus cu ‘normalmente’ tin 5 pa 7 ‘respirators’, esta e machine pa hala rosea. Pero den e caso aki, e ekipo di ICU a cambia esaki y a aumenta e capacidad pa entre 12 pa 16 pashent di coronavirus cu por wordo poni pareu na un respirator. Fuera di esaki tin lugar pa pashentnan regular tambe por ta den ICU cu mester machine, pero cu no ta contagia cu e virus.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kiko SER ta hasi ?
E Konseho Sosial-Ekonómiko (SER) ta un entidat permanente di konsulta ku e tarea pa duna rekomendashonnan na gobièrnu i Parlamento riba ehekushon di proyektonan di e maneho sosio-ekonómiko, asuntonan di índole sosio-ekonómiko i riba regulashonnan legal di karakter sosio-ekonómiko.
E prinsipio di SER ta pa duna konseho usando un konsepto amplio di prosperidat, ku kua no solamente ta trata progreso material, sino tambe aspektonan di bienestar sosial i un bon kalidat di ambiente di bida, ku poko palabra, un desaroyo duradero di e sosiedat.
Ademas Ser ta hasi uzo di un kantidat di metanan ora ta duna konseho: un kresementu ekonómiko balansá ku mester kondusí den un desaroyo duradero un oumento di kupo di trabou pues un desaroyo balansá di empleo i i tambe i un partisipashon di empleado mas amplio posibel un balansa di pago bon balansá un repartishon di ingreso rasonabel / balansá.
Banda di e metanan ariba menshoná, e último añanan SER a tene kuenta tambe ora di duna konseho ku otro metanan manera entre otro: un estado finansiero públiko sano, un sistema sosial i di penshun duradero i kuido médiko pagabel i aksesibel.
Un di e funshonnan mas importante di SER ta pa krea sosten sosial pa e maneho sosio-ekonómiko, ekspresá den e rekomendashonnan di SER pa gobièrnu.
Esei por den forma tripartit ku representantenan di dunadónan di trabou, i di empleadonan i miembronan independiente, diskutiendo riba i intenshonnan ku gobièrnu tin, i dunando rekomendashonnan sea solisitá òf no. Vários organisashonnan sosial tambe ta haña oido serka SER; dependiendo di e tópiko di konsulta. SER ta invitá e organisashonnan akí pa nan aportá ku nan ekspertisio.
Pues konsehonan di SER por aportá na un konsenso sosial riba diferente tópikonan lokal riba tereno sosio-ekonómiko, kaminda e konsepto amplio di prosperidat ta e punto di prinsipio. Pa krea un sosten pa e ehekushon di e maneho, solidaridat i e boluntat pa koperashon ta di gran importansia.
Banda di duna konseho SER ta konsiderá tambe komo su tarea pa fungi komo un plataforma kaminda ta diskutí asuntonan sosio-ekonómiko, tin biaha komo parti di e trayektoria di konsulta, i tin biaha ku e propósito pa eksplorá i yega na puntonan di agènda.
SER ta ofresé partidonan sosial un plataforma, un foro, pa deliberá riba asuntonan ku ta toka doñonan di trabou i trahadónan. Ku e deliberashonnan akí por krea un klima kaminda partidonan por enfoká riba desaroyo sosial i ekonómiko duradero basá riba un vishon kompartí komun.
Brevemente resumí, SER ta hasi tur esfuerso pa logra un aporte i un sosten di kalidat pa loke ta trata akuerdonan (konsenso) tokante asuntonan sosio-ekonómiko kaminda bienestar i sostenibilidat ta puntonan di salida prinispal.


text:
A haña estatua kolombiano despues di 80 aña.
Un eskultura sur amerikano ku a disparsé misteriosamente for di un museo kasi 80 aña pasá a keda rekuperá i debolbé na outoridatnan kolombiano. E piesa di serámika a keda identifiká mas promé den e aña aki ora a poné na benta. Un historiadó di arte a ripará algun faktor interesante na momentu ku e tabata investigá e artefakto. E direktor di e museo nashonal di Colombia a konfirmá ku e artefakto enbèrdat tabata forma parti di e kolekshon di e museo, pero e museo no tin niun dokumentashon di kon e eskultura a disparsé na 1939. Habitantenan di e serunan pegá ku di e riu Cauca, den e siglonan promé ku e konkista spañó na añanan 1530, tabata traha e figuranan di serámika akí. A kalkulá ku e estatua aki tin un balor di mas o ménos 13.000 dòler merikano i su rekuperashon ta signifikante. Aparentemente e persona ku tabatin e estatua den su poder a risibí esaki di tata di su pareha kolombiano na 1999. A debolbé e estatua na e embahada kolombiano na Londres.


text: KRALENDIJK – Silvana Janga-Serfilia, direktor di e direktorado komunidat i kuido a menshoná ayera durante un konferensia di prensa, kiko tur a hasi pa e pueblo no haña hopi problema. “Nos a hasi tur posibel pa suavisá mas tantu posibel pa evitá ku e hendenan den komunidat ta haña nan ku hopi problema relashoná ku e pandemia di COVID-19. Manera por kòrda a parti paketenan di kuminda pa esnan ku ta den nesesidat, pakete ku loke nan ta hasi uso di dje pa loke ta trata higiena, tambe pakete di kuminda mainta pa muchanan. Nos a atendé ku hendenan di edat avansá i tur gremio nan den komunidat pa purba suavisá e doló ku e pandemia ta trese den kas di kada famia. Nos a purba yuda pa tur hende por mantené e balansa entre e parti físiko i mental. Durante e promé parti, momentu ku Coronavírùs a yega Boneiru, nos komunidat tabata hopi trankil. Asina nos a sigui prepará pa por si akaso kosnan intensivá. Na e momentu aki tin un grupo grandi den pueblo ku ta hasi pregunta dikon skolnan ta habrí apesar ku tin un kantidat di hende infektá ku e vírùs.


text:
Tin bes, un organisashon tin ku determiná un hende su identidat, por ehèmpel di un kliente, entre otro pa prevení froude. Un organisashon por hasi esei di diferente manera. Si un manera tin mag òf nò ta dependé di e lei ku ta aplikabel i di e nesesidat.
Mustra dokumento di identidat
Hopi bes, si un hende mustra su dokumento di identidat, manera su pasport òf sédula di identidat, esei mes ta basta. Ta yama esaki ‘legitimashon’ òf ‘identifikashon’.
Skirbimentu di dato
Despues ku e persona mustra su dokumento di identidat, e organisashon lo por skirbi e tipo di dokumento di identidat i su number. Lei ta eksigí pa sierto organisashon skirbi otro dato personal ku ta aparesé riba un persona su dokumento di identidat.
Kopia di dokumento di identidat
Ta komo eksepshon so un organisashon tin mag di saka kopia òf skèn un hende su dokumento di identidat.
Bo tin derecho di pidi un organisashon koregí òf kita sierto dato personal di bo. Bo por hasi esei den kaso ku e datonan ta inkorekto, inkompleto òf den kaso ku nan no ta relevante (mas).
Ki mi por hasi si mi tin un pregunta òf keho pasobra un organisashon a skirbi dato ku tin riba mi dokumento di identidat òf a kopia e dokumento?
Semper, akudí ku bo pregunta òf keho promé na e organisashon ku a skirbi dato ku tin riba bo dokumento di identidat òf a kopia e dokumento. Si bo tin un keho anto abo i e organisashon no por yega na un solushon, tin algun paso adishonal ku bo por dal.
Un dokumento di identidat, manera un pasport òf sédula di identidat, ta kontené vários dato personal. Rekolekshon i prosesamentu di dato personal ta mará na regla estrikto den lei, debí ku tin diferente riesgo di privasidat enbolbí. Por ehèmpel, kopiamentu òf skènmentu di dokumento di identidat na gran eskala ta trese kuné un peliger di froude di identidat.
Ta papia di froude di identidat ora un hende hasi uso ilegal di un otro hende su datonan personal, por ehèmpel pa habri un kuenta di banko. Un hende ku bira víktima di froude di identidat por keda sufri daño finansiero i riba tereno sosial pa añanan largu.
Dato personal spesial
Dokumento di identidat ta kontené asina yamá dato personal spesial. Ta trata akí di dato personal delikado, ku ta bisa algu tokante e persona su rasa, salú òf kreensia, por ehèmpel. Mal uso di e datonan akí por hiba entre otro na diskriminashon òf isolashon sosial di e persona konserní.
No, e lei di impuesto di salario (loonbelasting) ta preskribí ku e empleado mester duna su doño di trabou informashon ku ta alkaso pa asina por determiná e impuesto ku tin ku wòrdu paga.
Bo tin ku kontrolá identidat di bo empleado personalmente a base di un dokumento original.
E informashon (loonbelastingverklaring) mester wòrdu warda por lo ménos sinku aña kompleto di kalènder despues ku e empleado sali for di servisio.
Deber di identifikashon na momento di inspekshon
Komo doño di trabou, bo no tin deber di tin un kopia di e dokumento di identidat di bo empleadonan pa ora un inspekshon di labor tuma lugá. Na momento ku un inspekshon tuma lugá sí tin un deber di identifikashon. E ora ei, bo empleadonan mes tin ku presentá nan dokumento di identidat na e ámtenarnan ku ta hasiendo e inspekshon.
Nò, esei no tin mag. Tin mag di saka kopia di un dokumento di identidat solamente si lei ta eksigí esei.
Lei ta eksigí pa banko, notario i kasino determiná identidat di nan klientenan. Pa nan por proba ku nan a kumpli ku e deber ei, nan tin ku saka kopia di dokumento di identidat òf skèn nan.
Puntra e organisashon pakiko mester saka kopia di bo dokumento di identidat (òf skèn e). Tin bes, un organisashon tin deber di saka un kopia pasobra lei ta bisa ku e tin ku hasié. Si ta asina, e organisashon tin ku informá bo tokante e eksigensia legal ei.
Saka kopia sin ku lei ta eksigí esei
Si lei no ta eksigí pa un organisashon saka kopia di bo dokumento di identidat anto e organisashon ke hasi esei tòg, bo por opta pa laga nan haña un kopia di bo dokumento di identidat, pero pa bo minimisá mas tantu posibel e riesgo ku bo ta kore:
Pidi e organisashon pa tapa bo potrèt ora nan saka e kopia, òf skonde e potrèt bo mes riba e kopia.
Skirbi riba e kopia ta pa kua organisashon e kopia ta bai i riba ki fecha bo a entregá nan e kopia. Pidi nan e kopia bèk, por ehèmpel ora bo ta ‘check out’ di un hotèl.
Deber di identifikashon na momento di inspekshon
Komo doño di trabou, bo no tin deber di tin un kopia di dokumento di identidat di bo empleadonan pa ora un inspekshon di labor tuma lugá. Na momento ku un inspekshon tuma lugá sí tin un deber di identifikashon. E ora ei, bo empleadonan mes tin ku presentá nan dokumento di identidat na e ámtenarnan ku ta hasiendo e inspekshon.


text:
Kralendijk – Pa motibu di inisio di e estudio di MBO 4 ku algun agente polisial di Kuerpo Polisial Hulanda Karibense ta sigui, agente di kuerponan di Sint Maarten, Aruba, Kòrsou i tambe Koninklijke Marechaussee ta duna sosten.
E agentenan lo duna sosten te ku 22 di desèmber 2021 den nan mes unifòrm.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
ORANJESTAD, 31 di maart 2021: Entrante diaranson, dia 31 di maart 2021, tur adulto mayor di 60 aña cu a registra pa por vacuna y no a haña un cita ainda y tambe tur esnan cu no a logra registra ainda pa un motibo of otro, por presenta libremente na un di e tres localidadnan di vacunacion pa ricibi nan vacuna. E adulto mayor di 60 aña bay ariba por pasa libremente sea na Club Don Bosco na Noord, Centro Libertador Betico Croes na Santa Cruz of Santa Teresita Center na San- Nicolas di dialuna pa diasabra entre 8:30 cu 11:00 di mainta of 2:30 cu 5:00 di atardi pa ricibi nan vacuna sin nesesidad di un cita. Tur loke mester bin cu ne na e localidad di vacunacion ta su carchi di AZV.
Ta importante pa informa si cu enconeccion cu semana santa e siman aki tur localidad di vacunacion lo ta sera riba dianan 02, 03, 04 y 05 di april. Riba dialuna 05 di april e unico localidad cu lo ta habri mita dia pa vacuna unicamente esnan cu ya tin un cita programa ta Centro Libertador Betico Croes. Entrante diamars dia 06 di april tur localidad di vacunacion lo ta den funcion normal atrobe. Entrante diamars 06 di april MFA Noord, MFA Santa Cruz, MFA Paradera y Santa Teresita Center tambe lo sigui brinda asistencia na comunidad pa por sigui registra pa vacunacion y tambe por sigui registra via Aruba Health App. Grupo di meta entre 18 cu 60 aña sin condicion di salud tambe ta cuminsa haya nan cita den e dianan venidero pa cual motibo ta urgi tur persona cu ta interesa pa vacuna y no a haci esaki ainda pa haci esaki awor si pa por haya un cita.


text:
Trahando riba iluminacion den barionan, pa siguridad den trafico, siguridad social y teniendo cuenta cu medio ambiente. Awor cu mi tin e cartera aki, maske ta memey di e pandemia, nos ta preparando un maneho integral riba iluminacion di camindanan.
A reuni cu diferente departamento riba e tema di iluminacion di nos careteranan. Pa asina hunto nos fiha e maneho integral riba e tereno aki. Iluminacion ta importante pa siguridad den trafico y siguridad social. Den esaki nos lo tene cuenta tambe cu naturalesa. Un bon reunion cu Elmar, DTI, DOW, DIP, DNM y DLV.


text:
Gobierno di Aruba a tuma nota di e caida di Gabinete Rutte III. Gobierno tabata sigui e desaroyo aki ya pa algun dia y por a mira cu esaki lo a bin. A base di e ‘Toeslagenaffaire’ den cual miles di mayornan a wordo trata hopi malo door di departamentonan di Gobierno na Hulanda, esaki a conduci pues cu e Gobierno a cay, Premier Evelyn Wever-Croes a declara.
E hecho aki no tin mucho impacto mirando cu ya e eleccion ta planifica pa tuma luga na maart. Pues ya caba e periodo di preparacion pa eleccion ta stipula y ta algun siman so tabata falta di e Gabinete Rutte III. Pa Aruba esaki no tin consecuencia, Premier Wever-Croes a pone enfasis cu a verifica esaki mainta cu Hulanda.
E palabracionnan haci cu Hulanda ta pa un periodo di seis aña y palabracionnan ta haci entre dos Gobierno pues locual cu a palabra ta keda vigente tambe si Gobiernonan cay. Esaki ta nifica cu e sosten di likides cu Aruba ta haya for di Hulanda no lo wordo impacta.
‘Mester bisa cu Aruba ta sigui haci tur di su parti pa cumpli cu e condicionnan pa por haya e finananciamento cu falta pa e prome ‘tranche’ di e aña aki cu ta januari-februari-maart.’
Por ultimo Prome Minister di Aruba ta desea e politiconan Hulandes hopi forsa y exito den e periodo aki.
“Pa e pueblo Hulandes esaki ta cay un poco fastioso pa motibo cu un Gobierno demisionario den un crisis di Corona no ta algo faborabel, sinembargo no por otro y den esaki ta desea nan hopi exito”.


text:
Ichelle Oduber-Simon ta invitabo pa hunto repasa e noticianan mas importante di e dia di awe.
Prome Minister Mark Rutte den discurso nacional a expresa su mes riba e forma mas corecto pa atende cu e crisis di coronavirus. Tin hopi reaccion di panico y a pidi pa concentra riba informacion di expertonan so. Hopi hende lo keda contagia, pero cu sintomanan leve.
For di 5’or awe mainta “ta drenta den cuarentena social y colectivo” e capital Venezolano, e estadonan central di La Guaira, Miranda, Cojedes, ademas di e estadonan fronterizo cu Colombia di Zulia y Tachira, Maduro a bisa den un declaracion transmiti en cadena di radio y television.
Den Conferencia di Prensa di Gobierno di Aruba dialuna mainta, sra. DVG y Crisis Team seccion Cuido di nos grandinan a elabora riba ultimo desaroyonan di Corona Virus. E enfasis tabata ta e cuido di nos grandinan en general.
Den fin di siman Cruz Cora a yama su grupo di boluntario hunto pa cuminsa cu nan preparacion den caso cu yama nan pa duna un man den un crisis relaciona cu coronavirus. Kico ta bay ta e rol di Cruz Cora den un crisis no ta conoci ainda, pero e ta algo cu ta wordo dicidi door di e comision instala door di Gobierno.
Carolina di patruya 37 liber despues di un fayo di Trudy Hassel di Warda nos Costa.
Fecha nobo pa comedia “Surprise parti pa Loloi”. Tur cos tabata cla caba, tur gasto ta cubri y ta presentacion so tabata falta. Cas di Cultura a dicidi di pone mesora dos fecha nobo pa e funcionnan tuma luga. Fechanan nobo ta bira 30 di april y 1 di mei.


text:
Durante e tratamento di Presupuesto 2023 den Parlamento riba 8 di november 2022 minister Endy Croes no a bisa e berdad y na Hulanda ta considera esey un ‘doodzonde’ pa un minister bisa mentira na Parlamento. El a declara cu ex minister Lampe a otorga e edificionan di Juliana y Beatrix school na inversionistanan priva y cu esey ta e motibo cu tin un caso den corte. Un mentira flagrante, ya cu e edificionan di gobierno ta cay bao responsabilidad di un minister di infrastructura. Den e caso aki cualke decision tocante Juliana y Beatrixschool ta den man di mr. Evelyne Wever Croes, Minister di Infrastructura, di e mesun partido MEP cu Minister Endy Croes.
Den ex-Minister Lampe su ‘overdrachtsdocument’ na pagina 19 ta para lo siguiente: “Juliana en Beatrix gebouwen bevinden zich in een vervallen staat. In 2014 en 2016 werden de gebouwen geevacueerd. Overheidskapitaal is er niet om deze te restaureren. Deze gebouwen bevinden zich in een ‘prime location’ waarbij een andere bestemming op zijn platas is. Kenniseconomie was een van de kernwoorden van het regeerakkoord. Een international ‘medical university’ is bereid zich hierin te vestigen, met prive kapitaal zal het gerestaureerd worden, en overeenkomsten zijn gesloten met eigenaar van appartementen in Caya Grandi opdat internationale studenten nieuw leven kunnen geven aan de Downtown area’.
“Mi ta duna sugerencia con pa duna contenido na e acuerdo di gobernacion, pero ta minister di infrastructura, cu no tabata ami, ta tuma decision riba edificionan di gobierno”, Lampe a indica. El a sigui bisa cu Minister Endy Croes a yam’e pa hende loco, pasobra den social media Lampe lo a claim cu tur cos ta su logro. Pero, un biaha mas, Minister Endy Croes ta malinforma parlamento: no tabata Lampe sino un grupo di profesional cu ta haci analisis politico a crea un pagina unda ta mustra cu minister Endy Croes ta pronkia cu pluma di otro.
Ademas tur proyecto di cual minister Endy Croes a papia di dje den Parlamento ta para literalmente den ex-Minister di Enseñansa, dr.. Rudy Lampe su overdrachtsdocument, un documento publico. Minister Endy Croes a menciona con contento tur hende ta cu e verhuizing di Beatrixschool na edificio di Paso pa Futuro, wel na pagina 18 y 19 di Lampe su overdrachtsdocument ta para e plan di verhuizing y minister Endy ta uza e mesun palabranan cu Lampe a skirbi: “Beatrixschool kan een definitieve huisvesting vinden in het gebouw van Paso pa Futuro, een te groot gebouw voor een kleine school als Paso pa Futuro”. Minister Endy a menciona cu Beatrix tin riba 300 alumno y cu Paso pa Futuro tin alrededor di 100 alumno. E unico diferencia ta cu ora ex-Minister Rudy Lampe a presenta e plan tabata tin protesta, y awor cu e no t’ey a realisa e mesun plan sin protesta.
Minister Endy a papia di CINOP y Landenpakket y doorstroom, y ta exactamente loke ta para na pagina 16 di mi overdrachtsdocument: “Het landenpakket bevat ook de hervorming van ons beroepsonderwijs, met name wordt gevraagd voor een betere doorstroom van EPB naar EPI. Vooruitlopend op de resultaten van de doorlichting en om hieraan te voldoen is er op 25 augustus 2021 een Samenwerkingsprotocol ondertekend tussen SEPB en DPS om te komen tot invoering van doorlopende leerlijnen op niveau 2, 3 en 4. Dankzij de inbreng van CINOP wordt versneld ontwikkeld en ingevoerd drie doorlopende leerlijnen van in totaal 12 geselecteerde opleidingen op niveau 2, 3 en 4. Er komt een nieuwe opleiding ICT en bestaande opleidingen worden geactualiseerd naar meer competentie gericht onderwijs”. Lampe laga esaki firma y paga.
Minister Endy a papia di PEL, wel esaki ta poni na pagina 14 di e overdrachtsdocument bao di lista di initiativanan nobo: “Plataforma Educacion y Labor (PEL): samenwerking gezocht met ROA CN”. Minister Endy a papia di PEN 2030, wel na pagina 5 caba di e overdrachtsdocument Lampe ta duna e keywords di PEN 2030, Plan Educacion Nacional 2030: “Flexibilisering van het onderwijs, Digitalisering van het onderwijs, meertaligheid in het onderwijs en gepersonaliseerd onderwijs”. Aki tin indicacion caba cu a haci escogencia pa educacion multilingual mescos cu nos sociedad ta multilingual. Minister Endy a papia cu awor numa ta bay haci escogencia di idioma.
Minister Endy Croes a papia di renobacion di scol St. Aloysius. Na pagina 18 e ta aparece bao di e lista di asuntonan cu merece atencion urgente: “renovatie St. Aloysius”. Y e ex-mandatario encarga cu enseñansa a manda carta pa SKOA na augustus 2021 ofreciendo pa SKOA mes ehecuta e proyecto aki, ya cu no ta permiti gobierno hacie, y a pone fondonan disponibel den presupuesto 2021 y 2022 pa esaki. Minister Endy a papia di rapport doorlichting, mira loke ta poni na pagina 15 di e overdrachtsdocument: “In september 2019 heb ik mondeling aan de Inspectie Onderwijs Nederland gevraagd in het bijzijn van OCW Bonaire om een doorlichting uit te voeren van het Nederlands onderwijssysteem op Aruba. Het was toen financieel niet haalbaar, maar het werd uiteindelijk opgenomen als voorwaarde voor de liquiditeitssteun en deze doorlichting is nu in uitvoering… De aanbevelingen moeten worden uitgevoerd en deze hervormingen van het Arubaans onderwijs zijn noodzakelijk” Y den cuadro di e doorlichting tin technische steun for di Hulanda pa actualizacion di nos leynan di educacion, di cual minister Endy Croes a papia di dje. Como minister, dr.. Rudy Lampe a pone e prome stap, esta recuri na nos propio profesionalnan, el a pone tres hurista na Directie Onderwijs banda di loke tin caba pa traha riba actualisacion di nos leynan, pero e no a resulta productivo, y cu den cuadro di doorlichting ta haya apoyo externo cu ta necesario.
“Y asina por sigui, pero mi punto ta cu minister Endy ta yama mi pa loco djis pasobra tur e proyectonan cu e ta papia di dje den Parlamento ta poni den mi overdrachtsdocument y e no kier pa pueblo sa esaki”.
MEP kier pinta cu RED no a haci nada, cu RED no ta sirbi, pero ata e overdrachtsdocument ey cu tur hende por wak tur loke RED a haci y cu ta continua.
“Ami si por bisa cu Minister Endy a gaña parlamento en cuanto edificionan di gobierno di Juliana y Beatrixschool.”


text:
Cansancio of agotacion ta molester comun ora bo tin cancer. Esaki ta un cansancio fuerte y intenso. E cansancio aki no ta mescos e cansancio cu hende saludabel ta sinti despues di esfuerso fisico of mental. Cansancio relaciona cu cancer por afecta e pashent di golpi, y no ta bin solamente door di esfuerso. Descanso y drumimento ta yuda solamente un poco, of no ta yuda mes.
Pa haya energia bek ta tuma tempo, pero tin algun conseho cu por yuda ora bo tin molester di cansancio relaciona cu cancer. Bon alimentacion, actividad fisico y sosten mental ta importante.
Kico por causa cansancio relaciona cu cancer?
- E cancer mes.
- E tratamentonan (operacion, bestraling, chemotherapie).
- Problema cu comemento y bebemento.
- Falta di cel di sanger cora (anemia).
- Otro molesternan manera dolor y falta di rosea.
- Efecto secundario (side effect) di remedi.
- Problema cu drumimento.
- Stress y depresion.
Kico mi mes por haci?
Haci actividad fisico
Por ta bo ta sintibo asina cansa of agota cu bo no kier ni pensa tocante actividad fisico. Descanso ta importante pa bo recuperacion, pero cu solamente descanso lo bo sigui sinti molester di cansancio. Actividad fisico regular ta importante pa bo recuperacion y pa disminui cansancio.
Cu movecion, y en particular training special di bo musculonan, bo por mehora bo condicion y haci bo musculonan mas fuerte. Esaki por yuda disminui cansancio. Un otro beneficio di actividad fisico ta cu esaki ta yudabo haya apetit tambe.
Purba di keda lo mas activo posibel. Wak bon kico ta posibel pa bo y ki sorto di actividad fisico bo ta gusta mas. Un fysioterapista specialisa den cancer por yudabo tambe; papia di esaki cu bo dokter.
Come y bebe bon
Pa mantene of mehora bo condicion fisico tambe ta importante pa come y bebe bon. Di e manera aki bo ta haya tur nutricion cu bo mester.
- Bo mester di suficiente proteina pa bo musculonan. Producto di lechi, webo, carni, pisca, noot y producto di soya ta contene hopi proteina.
- Ora bo no ta bebe suficiente tambe bo por sinti cansancio. Bebe por lo menos 1,5 liter di likido tur dia.
- Ora bo no por come bon durante un tempo, bo por tin falta di cierto substancia di nutricion. Un suplemento di nutricion por ta util. Un suplemento por ta den forma di pildo, capsula of likido. Un ehempel di suplemento ta un multivitamina. Corda pa semper check prome cu bo dokter of dietista, pasobra suplementonan por tin riesgo pa bo salud.
- Den un proximo articulo nos lo presenta nos lista di alimento diario. Durante tratamento di cancer bo ta haya un lista di alimento cu bo mester tur dia. Door di consumi esakinan bo ta haya un bon nutricion.
Pidi ayudo
Si e cansancio ponebo perde peso di manera indeseabel, bo por haya problema cu falta di substancia di nutricion. Den e caso aki ta importante pa bo haya conseho personal tocante bo nutricion. Pidi dokter pa e verwijs bo pa consulta un dietista specialisa den cancer.
Tips pa come bon a pesar di cansancio
- Scohe pa cuminda cu ta facil pa prepara. Por ehempel berdura gevries, den bleki of pochi. Of scohe tambe pa alimento prepara di antemano.
- Cushina pa varios dia di biaha y vries e porcionnan extra. Di e manera aki semper lo bo tin un cuminda prepara cu ta facil pa keinta ora bo ta mucho cansa pa cushina.
- Pidi famia of amistadnan pa cushina pabo de bes en cuando. Of pa hacibo e fabor di haci compras pabo na supermercado.
- Cansancio ta algo cu ta bin y bay. Na momento cu bo ta hopi cansa por ta dificil pa come. Come na momento cu bo ta sintibo menos cansa.
Pa mas informacion por yama no
salud y cancer.


text:
Biblioteka Nashonal Kòrsou a habri eksposishon dediká na George Maduro.
Den presensia di su ekselensia Gobernadó Sra.Lucille George Wout a tuma lugá na Biblioteka Nashonal Kòrsou apertura ofisial di e eksposishon dediká na George Maduro. George John Lionel Maduro a nase na Kòrsou di 15 di yüli 1916 (100 aña pasá). Na1926 (10 aña) ela bai biba na Ulanda sin su mayornan. Tabata e intenshon pa e bai studia i bin Kòrsou bèk pa sigui su karera den e negoshi di famia Maduro & Sons.
Na 1940, el a lucha balentemente kontra e Nazinan na Ulanda. Ta konsiderá Maduro komo un héroe grandi (“verzetstrijder”). Bou di su mando a rekapturá Villa Leeuwenbergh na Leidschendam, ku e tempu ei tabata bou di kòntròl di alemannan. Ademas nan a kue vários parakaidistanan aleman prezu durante e bataya. Nazinan a kapturá Maduro i e mester a sirbi finalmente den un kampo di konsentrashon na Dachau, kaminda el a muri na un edat hopi yòn, 28 aña. Riba inisiativa di su mayornan a konstruí Madurodam (siudat miniatura) na Den Haag.
Durante e atardi di apertura na Biblioteka Nashonal Kòrsou a hiba palabra, Gobernadó Sra.Lucille George-Wout, un militar komo representante di Ulanda i direktor di Biblioteka Nashonal Kòrsou, Gerda Willems. E eksposishon ta dura te 31 di desèmber 2016 i entrada ta grátis. Hende grandi por bishita e eksposishon entre 2or pa 6or di atardi, mientras ku parti di mainta tin oportunidat pa skolnan por bushitá e eksposishon.


text:
Nos hóbennan di skol MIL ta Kampion
Nos hóbennan di skol MIL ta Kampion
Geplaatst op 28 February 2020 dor di Ministerio Enseñansa, Siensia, Kultura & Deporte
Minister sr. E.Rhuggenaath di bishita na Maria Immaculata Lyceum a keda impreshoná ku e presentashon di nos alumnonan.
WILLEMSTAD – Awe Ministerio di Enseñansa, Siensia, Kultura & Deporte(ESKD) ta pone atenshon na skol den kuadro di aktividatnan sientífiko relashoná ku e alumnonan su programa di èksamen pa ku na “ profielwerkstuk” pa e materia di Informátika. Minister di Enseñansa, Siensia, Kultura & Deporte sr. Eugene Rhuggenaath i delegashon di direktiva di Skolnan Katóliko representá pa funshonario sr. Eward Haseth, Direktor di personal sra. Royla Pierre i Direktor finansiero sr. Brainard Martina a keda invitá dor di skol Maria Immaculata Lyceum(MIL) pa bin wak 3 presentashon sientífiko.
E bishita a kuminsá ku un introdukshon di e rektor di MIL sr. Edgar de Palm ku a tene un presentashon di e skol i a elaborá riba loke e skol ta para pe. Seguidamente dosente sr. Sandy Losiabaar a splika ku komo dosente di informátika e ta guía e alumnonan pa e materia di informátika. Kaminda ela indiká ku e ta duna esaki di un forma moderno pa elevá e nivel di e hóbennan pa ku e materia i asina guia i stimulá nan pa na momentu ku nan ta bai sigui studia nan ta mas kreativo i dinámiko. Despues a sigui un rekorido den e Skol kaminda Minister i e delgashon por a tuma nota di e alumnonan den akshon. Alabes Minister a bishitá e Mediatheek di e skol ku ta un lokal kamida e studiantenan por hasi uso di esaki pa siña i prepará nan mes di forma profeshonal i ku proyekshon pa ku nan karera den kuadro di nan estudio.
Den programa di èksamen di e materia di Informátika e alumnonan mester traha riba un parti práktiko kaminda nan tin ku apliká e materia i asina traha un produkto (profielwerkstuk). E titulo di tur e werkstuk nan ku a keda presentá den e siman ku a pasa ta: “Papiamentu als internationale taal, WiFi Smart Switch, Afvalverwerking, Gevolgen maatregelen regering Curacao, Natuurlijke Medicijnontwikkeling, Nederlandse taal op Curacao, Slavernij, Coral Bleaching, Colorism, Feminisme in Nederland, Feminisme vroeger en nu, Isla of Airbnbof offshore, Crisismanagement, Bedrijf oprichten, Werkloosheid Curacao, E-Commerce, Moon landing, Hold on with the keys, Jeugdstoornis, Cirugias Esteticas, James Murray, Fuel Industry, Legale drugs en invloed op analomie, Importance of the english language in education, Schepen en hun drijfvermogen, Gravity Light en Groene energie op Curacao”.
Pa e mainta a skohé tres ‘profielwerkstuk’ ku a keda presentá na Minister sr. E.Rhuggenaath. E tresnan ta :
- Título: WiFi Smart Switch di e alumnonan Nathalie de Palm, Tanisha de Windt, Lonieva Martis i Sue Gaily di vwo-6; E alumnonan a traha via di programashon (IoT) un sistema ku ta sende lus na kas via di nan telefon;
- Título: Moonlanding di e alumnonan Neljurrion Martina, Jullian Rojer, Jean Charles i Jair Gosepa di havo-5: E alumnonan a traha un ‘Drone’;
- Título: Hold on with the keys di e alumnonan Johnathan Thileman, Michenten Paulina, Eldrikson Sommer i Reynard Rosinda di havo-5: E alumnonan a traha un sistema via di programashon (IoT) pa habri porta di kas o edifisio via di un telefon i asina bo no mester hasi uzo di un yabi.
Ku hopi satisfakshon i orguyo Minister di ESKD sr. E.Rhuggenaath a indiká na e hóbennan ku nan desaroyo edukativo ta impreshonante i a felisitá nan pa nan determinashon i perserveransia i a deseá nan èksito pa ku nan karera profeshonal. Nan mes momentu Minister a felisitá i yama danki na Edward Haseth(Funshonario) , Royla Pierre(direktor di HR), Brainard Martina(Direktor Finansiero), Edgar de Palm(Rektor), Pamela Kroon-ter Haard(Ko-Rektor), Sandy Losiabaar(Dosente Informátika) i Michael Lodriguez(ICT Asistente di Enseñansa pa ICT) pa nan esfuerso i aporte balioso den e karera profeshonal di e alumnonan.
—
KOMUNIKASHON
Alumnonan di MIL ta kampion!
Ministerio di Enseñansa, Siensia, Kultura & Deporte(ESKD) ta pone atenshon na skol MIL den kuadro di aktividatnan sientífiko relashoná ku e alumnonan su programa di èksamen pa ku nan “ profielwerkstuk” pa e materia di Informátika.
Pa mas potrèt por bishitá na e link aki: Alumnonan di Maria Immaculata Lyceum ta kampion


text:
Hopi hoben ta contento cu pa 28 di Maart nan lo bay ta den e concierto di Biggy Boy despues di basta tempo di warda ata nan oportunidad. Un solo a anochi, Jonathan Thiel conoci como Biggy Boy den e mundo di e tipo di cancionnan romantico lo ta riba senario un anochi pa tur hende porta lo habri 8 or anochi na Renaissance Convention Center.
Ticketnan a sold out den record di tempo. E Show mes ta den preparacion. 16 plus ta permiti pa drenta lo controla na porta y ta pidi pa presenta cu un ID, esnan cu a cumpra online tin cu print e recibo y presenta cu un ID.


text:
MULTITRONICS A ENTREGA LAPTOP NA SHURENDEL “PITO” ROOSJE
MULTITRONICS A ENTREGA LAPTOP NA SHURENDEL “PITO” ROOSJE
WILLEMSTAD—Manera ta ampliamente konosi djadumingu ku ta tras di lomba Shurendell ‘Pito” Roosje a skor 2 dje 4 golnan di Jong Holland pa yuda su ekipo titula kampeon den un wega ku nan a gana di Jong Colombia ku skor di 4 pa 1. Komo tal el a keda skohe komo e hungado mas valioso pa Multi Tronics. Den kuadro di esaki el a risibi su premio ayera for di mannan di e CEO di Multitronics ku ta Victor Showkani kual ta un laptop hopi sofistika. Entre esnan ku a hiba palabra tabata e direktor tekniko dje ekipo trikolor Lennox Maurits kende a papia dje plannan di futuro di Jong Holland pa lokual ta trata partisipashon dje ekipo trikolor den tuneonan di ABCS i eventualmente Concacaf despues ku nan triunfa. Shurendell Roosje tabata masha kontentu ku su premio I ta spera ku otro empresanan por sigui ehempel di Multitronics.


text:
ORANJESTAD,Aruba
Adiccion ta un situacion cu semper a keda pone atencion riba dje pa trece solucionnan pa esnan cu ta cay den tentacion. Sinembargo no ta solamente e fundacionnan, pueblo of gobierno cu ta desea esaki e por keda cumpli , pero e victima den e caso aki tambe mester por desea di sali di e mundo di adicion y drenta bek den comunidad. Algun parti den caya ta mira e adictonan aki ta drumi cu ta un mal bista pa nos tur y tambe pa e turistanan cu ta bishita nos isla. Tur dia tin un adicto sea ta drumi den e jerbenan dilanti di parlamento , of ta sinta na e banki banda di cas di gobernadora of ta banja den su pool natural patras di parlamento na Padu Plaza. Esaki no ta un bista y no ta positivo pa nos turismo. Ta spera cu pronto lo por atende cu e adicto ambulante aki pa no tuma over e parti turistico den pleno playa.


text:
All posts tagged "Resumen"
-
Division Honor/ 1 year ago
Siman 6 den Division di Honor – E top cuater nan a consolida nan mes mas pero ainda falta hopi
Den e fecha seis di futbol Division Honor a keda demostra cu e supuesto “ekiponan chikito” ta mas competitivo cu nos...
-
Division Honor/ 1 year ago
Den siman 5 – cinco ekipo a distancia nan mes for di e otronan, pero tin bataya grandi pa ‘top cuater’.
Despues cu RCA a perde a liderato di e campeonato aki siman pasa debi na e empate contra e number tres...
-
Division Honor/ 3 years ago
Division Honor – “Power Ranking” despues di siman seis
Na final di seis fecha den Division Honor, na e punto di e “international break”, ta basta cos a pasa despues...
-
E cuadra di play-off di Division Honor no ta cla ainda bayendo den e ultimo siman
Den un siman 17 di partidonan sumamente importante, pa determina e cuater prome lugarnan riba e tabla di clasificacion di Division...
-
Resumen di siman 17, un siman determinante cu sorpresa den Division Honor
Siman 17 a resulta di ta un fecha decisivo den Division Honor, pero ainda e storia di e campeonato aki no...
-
Estrella a empata cu Bubali den partido crucial y dramatico, e batayanan pa play-off ta sigui
E bataya pa e di cuarto posicion riba tabla di Division Honor entre Estrella y Bubali a alcansa su climax e...
-
Resumen di siman 11 den Division Honor, un siman cu sorpresa!
SV Bubali vs SV Dakota E weekend di futbol den Division Honor a cuminsa cu e clash entre Dakota, e campeon...


text:
Kralendijk – E interupshon di koriente di djárason 28 di yüli a okashoná un interupshon na planta di awa di kloaka na Lagun. Dor di esaki no tabata posibel pa pòmp manda awa na e planta na Lagun for di e buster station na Kaya Neerlandia.
Dor di operá e stashon manual te na momentu ku koriente a bini bèk, e molèster a keda minimalisá. WEB ta gradisí tur abitantenan ku a eksperensia e molèster i tin apresio pa nan komprenshon.
E planta di awa di kloaka i tambe stashon di buster den e liña di kloaka di Kralendijk tin un “back-up” pa den kaso di interupshon di koriente. Dia di e “Black-out” 28 di yüli a start e “back-up” di planta di awa di kloaka i tambe esun di e stashon di buster segun prosedura. Lástimamente a surgi un problema tékniko na e “back-up” di planta, poniendo ku e konekshon digital entre e stashon di buster na Kaya Neerlandia i e planta di tratamentu di awa di kloaka no tabata funshoná.
Manera ku téknikonan di e planta di Kloaka a identifiká e problema, a manda un mekániko na e stashon di buster na Kaya Neerlandia. E stashon a ser operá manualmente te na momentu ku tabata tin koriente bèk, i ku por a restablesé e komunikashon.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Awe mainta 5 or polis i ambulance a wordu dirigi ku urgensha pa noord salinja pa ta eksakto na kaya Otomac 3 pa un kaso di hinkamentu serio ku a kaba di tuma luga.
Un homber lomba sunu ku dread a kore drenta den kura di e kas ku un kuchu den man y a hinka R.B. den su garganta.
E yu homber di 13 anja di e homber hinka a mira tur kos.
Personal di ambulance a sali mesora ku e viktima pa hospital i su situashon tabata delikado pero stabiel.
Recherche a presenta na e sitio i tin un investigashon pisa tumando lugar.
FUENTE: AIMED AYUBI.
NOTISIA KU BO POR KONFIA.
FUENTE: AIMED AYUBI.
NOTISIA KU BO POR KONFIA.


text:
Joe Koervermans, Jessica de Veer y Jerusho Fernandez a ofrece un conferencia di prensa den cual a comparti detaye di loke ta bay bira e di dos edicion di loke desde awo ta bay ta conoci como e Powerade Offroad Triathlon.
Programa pa dia 11 di december, e ta cuminsa pa 6’or y mey di mainta na De Palm Island cu e parti di landamento. Despues ta subi mountainbike pa core un trail. Aki por scoge entre un short distance of un long distance; ambos ta pasa door di e naturalesa, specificamente Parke Nacional Arikok. E di tres parti ta un careda di 5 of di 10 kilometer, tambe den e trails.
Por participa den categoría individual y no ta haci distincion entre hende homber y hende muhe. E ta general. Tambe tin un categoria di Relay cu por consisti di dos of tres participante. E ekipo mes ta determina ken ta haci cua di e tres actividadnan.
Koervermans a splica cu nan mes a traha e rutanan pa e actividad aki y cu nan ta basta intenso. Sin embargo a bisa tambe cu esey ta exactamente loke ta haci e reto mas interesante. E inscripcion ta habri caba y tin luga habri. Pa registra por bishita e website www.otra-aruba.com Riba Facebook tambe ta haya pagina di Otra Aruba cu detaye di e evento.
Den calidad di Marketing Coordinador di Coca-Cola na Tropical Bottling Company, Jessica de Veer a informa cu, despues di a haya un acercamento di parti di e organisadonan, e compania a considera cu lo ta un honor y orguyo pa forma parti di dje. “Nos ta sinti cu nos producto di Powerade ta un match perfecto pa un evento asina, invitando pueblo no solamente pa tuma parti di e evento aki, pero conoce e producto Powerade un tiki mas di cerca y su beneficio,” asina de Veer a expresa. Esaki ta e prome colaboracion y ta kere cu algo bunita lo sali afo di esaki.
Di su banda, Jerusho Fernandez a papia como un ex participante di e Powerade Offroad Triathlon, pero tambe di otro evento similar den exterior. Basa riba su experiencia e por bisa cu esaki ta un di e miho caredanan cu el a yega di haci door di e acercamento cu naturalesa bunita di nos isla. E landamento biniendo tera ta aproximadamente 700 meter pero ta duna bo un bon sensacion. Di eynan ta sigui pa otro parti nechi y bo ta yega te punta Noord y bin bek, semper compaña pa un paisahe cu poco ta wak regularmente.
Fernandez: “E ta pa tur hende por haci tambe paso bo tin un distancia cortico y un distancia mas largo y algo mas importante ta cu si bo ta pensa cu bo no ta cla pa haci tur tres hunto, pero si bo tin un bon friend cu ta landa, otro cu ta core bais, boso por traha un great team y tambe participa na e Offroad Triathlon di Powerade.”


text:
Tabata algun minuut prome cu 2’or di merdia caminda cu un dama chauffeur tabata manehando un Range Rover color preto riba e caminda di Santa Marta. Den careda algo a bay fout; no ta conoci kico por a causa cu e Rover preto numera A-34500 a pega candela.
Daño material tabata basta, e parti dilanti di e auto a kima por completo. Hood, luz y motor por bisa cu a kima casi por completo. Parti paden a keda manera un buscuchi di soda, sienta, dashboard y mucho mas a ricibi daño. E Rover ta un modelo basta antigua. E dama chauffeur no tabata herida.


text:
Jan Flerming – Diadomingo anochi polis ta bay dilanti Rudsen, caminda tin un boksmento.
Home Uncategorized Van registra bou nomber di lider di un partido, cu niun documento...
Van registra bou nomber di lider di un partido, cu niun documento na ordo tabata involvi den un boksmento, e van a keda confisca
Na yega polis ta wordo splica unda y con e boksmento a sosode.
Un poco pas pazuid e van color geel, lo a subi e crusda y dal e auto Hyundai biniendo di zuid.
E chauffeur di e Van aparentemente e momento ey lo tawata hibando e Van un luga pa drecha. Problema tawata cu e Van no tawata tin nada paga y niun papel na ordo, e chauffeur no tawata tin rijbewijs tampoco.
Mes ora polis a pidi takelwagen pa bay cu e auto.
E van lo ta bou nomber di lider di un partido politico nobo, cu lo ta participando na e eleccionnan venidero 22 di september.


text:
Sports
Home Sports
Joshua y Jourdé Klaber a gana Oro y Kianna Krosendijk a gana plata na...
Joshua Klaber a bringa den e categoria di adulto -58 kilo. Joshua Klaber a gana su prome pelea 2-0 contra di Gregory Jean-Baptiste di...
Aruba North Little League (ANLL) ta organisa pa prome biaha na Aruba un USA...
Oranjestad, Aruba – 31 oktober 2022, Aruba North Little League (ANLL) ta anuncia e programa pa e prome USA Baseball Coaching Clinic tumando lugar...
Kianna Krosendijk di Impact Taekwondo ta gradici pueblo
Den fin di siman Kianna Krosendijk di Impact Taekwondo a cera e placa pa hotel, cuminda y inscripcion. Kianna Krosendijk a para riba LG Smith Boulevard...
Melvin Rasmijn di ARTBO presente na centrale training
Den fin di siman Aruba Taekwondo Bond "ARTBO" tabata tin centrale training. Melvin Rasmijn ta encarga cu e parti tecnico di ARTBO y a bishita...
Aruba Taekwondo Bond a reuni tocante actividadnan pa 2023
Diaranson anochi Aruba Taekwondo Bond "ARTBO" a reuni hunto cu e departamento tecnico tocante e plan di actividadnan di 2023. Monica Pimentel a trece su lista di...
Exitoso Prome Curso Nacional di Arbitro y Coach
E tabata un momento historico den e trayectoria di Aruba Karate Bond (AKB) ora cu riba diahuebs 13 di october 2022 e prome curso...
Clifford Rasmijn ta bek na Brazil Taekwondo Stichting
Les di Taekwondo na Brazil Taekwondo Stichting ta cuminsa bek dia 2 di November cu Clifford Rasmijn. Les ta cuminsa for di 6'or di atardi pa 7'or...
Weganan di Trefbal Escolar Sector Noord a tuma luga”
Recientemente weganan di trefbal escolar categoria B- Mucha Muhe a tuma luga, tanto den sector di Santa Cruz/San Nicolas, Noord y Oranjestad. Scolnan cu a...
Elliott Loonstra PLY ta trece medaya pa Aruba di e ‘Pan Am Series’
Elliott Loonstra PLY a participa na e di tres ‘Para Pan Am Series’ na Sao Paulo, Brazil dia 15 di september 2022. E evento...
Rumannan Klaber a train interval training
Rumannan Klaber di "Train Hard Fight Smart" ta preparando pa nan siguiente campeonato Internacional. Den fin di siman rumannan Klaber a train interval training na Seroe...


text:
Curacao ta haña nan revancha contra Honduras despues di perde e partido entre nan dos diabierna 1-0, ganando e biaha ki 2-1 na Honduras den Grupo C di Liga A di Concacaf Nations League na e Estadio Olimpico Metropolitano na San Pedro Sula, Honduras. Esaki tabata Curacao su di dos victoria contra un ekipo di Central America, e otro tabata durante Gold Cup na 2019. Elson Hooi ta dal e palo di gol den e di prome minuut dje partido. Tabata Curacao cu ta habri e partido cu un gol den di 34 minuut, ora cu defense di Honduras ta purba di deshaci di bala for di e area penal, pero e bala ta cai na pia di Leandro Bacuna cu ta curvia un bunita tiro cu su pia links pa haci e partido 1-0.
Na half-time, entrenador di Honduras Diego Vasquez ta haci tur cinco cambio pa cuminsa segundo mitar. Curacao tabata tin pasenshi como den segundo mitar Honduras a buska di domina posesion di e bala, Curacao tabata buska e opportunidad pa e contra-atake. Despues cu Honduras ta perde posesion di e bala den di 82 minuut, Curacao ta anota e gol di aseguransa ora cu Anthony van der Hurk ta lansa un tira cu su pia drechi cu ta haci e partido 2-0. Den tempo extra, Quioto di Honduras ta anota un tremendo tiro liber pa haci e partido 2-1.


text:
Recetanan Especialmente pa nos hobennan
E recetanan aki ta asina facil pa traha!
Veggy Pita Dog with Garden Salad
Tin dos tipo di Hot Dog: 1 Smoked y 2 Bacon flavor, corda cu e Bacon flavor ta bin den un saco chikito di plastic rond di cada hotdog, mester kita e plastic prome cu hasa, air-fry of steam e hot-dog pa come.
Ingredientenan:
Veggy Beacon Hot-dog di Vegetarian Delight
Lechuga
Tomati
Concomber
Light Hellmans mayonnaise
Mosterd
Ketchup
Opcion: Manteca vegetal
Nota: pa e hobennan cu ta gusta, relish, tomati palo, shoestring potato y aughurk por pone esakinan tambe acerca.
Instruccion:
Pone e hotdog defrost pa mei ora.
Cort’e den mitar pero di largo, dus splitnan pa nan hasa mihor (steam of air fry segun bo gusto).
Pone nan hasa pa 15 minuut so no mas, bolter nan paden y pafor pa nan por hasa bon pero uza un poco di manteca vegetal pa nan hasa den e panchi.
Pone nan den pan di hotdog preferibel bruin , asina ta mas saludabel.
Pone Light mayonaise di Hellmans, mosterd y ketchup of otro ingredientenan extra na bo smaak y asina e ta cla pa come.
Pa e pan keda yen bo por pone mas cu un hotdog den un pan ora cu bo splitnan.
Sweet and Sour Veggy Nuggets
Veggy Nuggets ta obtenibel na Vegetarian Delight
Instruccion:
Pone e nuggetsnan defrost pa mei ora.
Uza un wega di hero y basha 4 copi di Azeta vegetal.
Laga e azeta bira bon cayente, despues baha e candela abao pa e no kima e nuggetsnan.
Pone e nuggetsnan hasa den e weya estilo deepfried pa 10 minuut.
Saca nan despues y pone nan seca riba paper towel riba un tayo.
Cumpra un of dos boter di La Choy Sweet and Sour Sauce.
Veggy Nuggets anan ta combina dushi cu:
batata hasa, salada di lechuga, tomati y concomber. Of manera cu ta ilustra riba e pic cu spaghetti y banana hasa.
Veggy Burger (na Paki)
Ta obtenibel na Vegetarian Delight
Instruccion:
Saca e Veggy burger cu bo kier hasa, grill of air-fry y pone defrost pa mei ora.
Uza un panchi pa hasa nan.
Pone un pida Margarina vegetal of Spray Vegetable Oil den e panchi, no mester pone hopi.
Pone hamburger hasa 10 pa 15 minuut, no lag’e kima pasobra cuminda vegetariano no mester hasa hopi.
Beleg (rondo of vierkant di soya)
Instruccion:
Warda e beleg semper den un bon lugar den refrigerador, e por keda bon pa un of te hasta dos siman. Tin tambe e opcion pa freez e y ora cubo mester uza e beleg bo ta sak’e y e ta ontdooi mes ora, y bo por hinc’e bek den freezer.
Por pone den sandwich rolls of slices, preferibel bruin.
Por com’e manera cu e ta of por pon’e hasa un poco den un panchi sin azeta mes of un poco spray Veg. Oil.
Pon’e den pan cu lechuga, tomati of hasta concumber slice fini, un poco light mayo y bo ta cla
Asina bo por tin un bon sandwich saludabel pa cuminsa bo dia of come atardi of anochi trempan.
Pannan cu ta ser recomenda ta: Speld / meerGranen / Bruin
Bon Apetit !


text:
Entidat Públiko Boneiru ta investigá e efektonan riba término largu di polushon ku petrolio – Het OLB onderzoekt de lange termijn effecten van olievervuiling
Entidat Públiko Boneiru ta investigá e efektonan riba término largu di polushon ku petrolio
Kralendijk – Fin di mei 2017 a drenta e notisia na ofisina di haf ku tabatin bala di breu ta subi kosta na e kosta sùit di Boneiru. Inmediatamente Entidat Públiko Boneiru, Stinapa i Selibon a drenta den akshon pa limpia e playanan. E meta tabata pa limitá e daño mas tantu posibel. Nan a tuma tur akshon ku tabata posibel na e momentu ei. Awor ku e insidente pa mayoria parti ta tras di lomba, nan ta investigá e daño ku e polushon ku petrolio por okashoná riba término largu.
Entretantu nan a manda e muestranan pa The Regional Marine Pollution Emergency, Information and Training Centre – REMPEITC – (e sentro regional di emergensia, informashon i entrenamentu pa loke ta trata polushon di laman) pa investigashon mas avansá. E repartishon di e muestranan ta lo siguiente: un muestra ta bai Hulanda, dos ta bai Trinidad i Tobago i un ta bai Venezuela. Pa dos motibu ta analisá e muestranan: di un banda pa determiná e orígen i di otro banda pa haña sa den ki grado nan ta tóksiko. E último investigashon aki ta tuma lugá na Hulanda. ‘Rijkswaterstaat’ ta bai sigui ku e trayekto legal di e derame di petrolio i na su debido tempu lo kompartí e resultado di e investigashon.
E departamentu di Salú Públiko a pidi e informashon nesesario. Segun espektativanan e efekto di e polushon di petrolio / balanan di breu riba salú riba término largu na Boneiru lo ta limitá. Manera anteriormente a trese dilanti tabatin tres posibilidat pa bin den kontakto ku e balanan di breu: pa medio di inhalashon, pa medio di kontakto ku kueru òf pa medio di boka.
Inhalashon
Den kaso di e balanan di breu na Boneiru no tabatin kestion di inhalashon, pasobra tabata trata di materia seku ku no tabatin nada mas pa evaporá. Pues no tin konsekuensia riba término largu tampoko.
Kontakto ku kueru
Ora ta trata di kontakto ku kueru di durashon kòrtiku ku e breu ku despues di esei nan a kita rápidamente na e manera korekto, no por fèrwagt efekto riba término largu. Si akaso tin kestion di un reakshon alérgiko serio òf di daño na kueru pa motibu di uso inkorekto di produktonan di limpiesa, e ora ei si ta posibel ku den sierto kaso e kueru ta keda ku daño òf ta keda sikatris atras.
Pa medio di boka
Kome piská ku ta levemente kontaminá riba término largu por okashoná kanser. E ta kontribuí na otro faktor ambiental ku ta okashoná kanser. Nos no ta disponé di informashon spesífiko tokante kasonan di kanser después di kontakto ku bala di breu òf después di kome piská kontaminá ku petrolio.
Pues e espektativa ta ku e efektonan riba término largu pa salú ta hopi limitá.
Het OLB onderzoekt de lange termijn effecten van olievervuiling
Kralendijk – Eind mei 2017 was het bericht binnengekomen bij de havenkantoor dat er teerballen aanspoelden aan de zuidelijke kust van Bonaire. Onmiddellijk hebben het OLB, Stinapa en Selibon actie genomen om de stranden schoon te maken. Het doel was om de schade zoveel mogelijk te beperken. Men heeft alle acties ondernomen die op dat moment mogelijk waren. Nu het incident voor het grootste gedeelte achter de rug is, onderzoekt men de schade die de olievervuiling op lange termijn kan brengen.
De monsters zijn nu gestuurd naar The Regional Marine Pollution Emergency, Information and Training Centre (REMPEITC) voor verdere onderzoek. De verdeling van de monsters is als volgt: 1 monster gaat naar Nederland, 2 gaan naar Trinidad and Tobago en 1 gaat naar Venezuela. De monsters worden voor twee redenen geanalyseerd aan de ene kant om de oorsprong te bepalen en aan de andere kant om toxiciteit te weten te komen. Dit laatste onderzoek wordt in Nederland verricht. Rijkswaterstaat gaat de wettelijke traject van de olie ramp vervolgen en zal te zijner tijd ook de uitslag van de onderzoek delen.
De afdeling Publieke gezondheid heeft de nodige informatie opgevraagd. Het lange termijn effect op de gezondheid van de olievervuiling / teerballen op Bonaire zal naar verwachting beperkt zijn. Zoals eerder gezegd waren er drie mogelijkheden om met de teerballen in aanraking te komen, via inademing, huidcontact of via de mond.
Inademing
in het geval van de teerballen op Bonaire was er geen sprake van inademing, omdat het droge materie was die al is uitgedampt. Dan zijn er ook geen lange termijn gevolgen.
Huidcontact
Bij kortdurend huidcontact met de teer die daarna snel op de juiste manier is verwijderd is er geen lange termijn effect te verwachten. Mocht er sprake zijn van een ernstige allergische reactie, of van een huidbeschadiging door onjuiste toepassing van schoonmaakmiddelen, dan is het wel mogelijk dat in een enkel geval de huid beschadigd blijft of er littekenweefsel achterblijft.
Via de mond
Het eten van licht vervuilde vis kan op de lange duur kankerverwekkend zijn. Het draagt dan bij aan alle andere omgevingsfactoren die kankerverwekkend zijn. Er is geen specifieke informatie bekend over kankergevallen na contact met teerballen of eten van met olie vervuilde vis.
De lange termijn gezondheidseffecten zijn dus naar verwachting zeer beperkt.


text:
GANADORNAN PA PREMIO EDGAR SUPRIANO I PEN DI MERITO 2019 TA KONOSÍ
GANADORNAN PA PREMIO EDGAR SUPRIANO I PEN DI MERITO 2019 TA KONOSÍ
WILLEMSTAD — Manera ya a bira un tradishon di tur aña riba dia di Músiko ku ta dia 22 di novèmber, Asosiashon di Músiko i Artista ta Kòrsou ta otorgá premio Edgar Surpriano na esnan mas destaká. Direktiva di AMAK ta bolbe enfatisá ku e meta di e fecha aki ta pa mustra riba e importansia di un músiko den nos komunidat di Kòrsou.
Tambe riba e fecha aki nos ta duna Pen di Mérito na artistanan individual ku durante hopi aña a destaká den Farándula di Kòrsou i kaminda ta nesesario un Plaka di Estímulo.
Premio Edgar Supriano: Un premio pa stimulá músikonan ku durante aña a sobresalí. E NO ta un kompetensia. E premio mester keda otorgá primeramente na músikonan o pèrsonanan ku ta ehersé un labor ku ta ligá na un instrumento musikal manera un tokadó di kai òrgel. ( Koronanan tambe por ta nominado).
Puntonan di salida pa Premio Edgar Supriano:
- Premio Edgar Supriano , ta un premio pa stimulá e artista pa e sigui desaroyá, su talentonan;
- Direktiva di AMAK ta apresiá, e aporte ku tur media sosial ta duna nos farándula, kisas un mas ku e otro, pero no ta bai duna un media “apart” un rekonosimentu, pero ta apresiá e kontribushon di tur.
- No nesesariamente, e mesun artista o grupo musikal ta bin na remarke pa e mesun premio tur aña. Direktiva di AMAK ta tuma konseho, serka personanan o instansianan, ku por duna un opinion ophetivo, pues No tin votashon.
Puntonan di Salida pa Pen di mérito:
Ta keda otorgá na baluartenan musikal ku durante hopi aña a dediká gran parti di nan bida na desaroyo di nos farándula di un forma eksepshonal. Komo eksepshon , personanan o instansianan por bin na remarke pa e distinshon aki, o pa risibí un plaka di rekonosimentu, na un okashon. Esaki ta un kompetensia d direktiva di AMAK i.o proposishonnan di miembronan.
Punto di Salida pa Plaka estímulo
Un Plaka di Estímulo ta keda otorgá, muy en espesial na un artista o grupo, ku ta hasi hopi esfuerso, pa desaroyá su o nan kapasidat riba tereno musikal.
Kategoria ganadornan Premio Edgar Supriano 2019 ta:
- Kantante di aña di kòmbèk 2019: Angelo Libinia
- Banda di kòmbèk aña 2019: Classic X D
- Banda di aña general 2019: One Flavaz
- Kantante di general 2019: Djuric Virginie
- Entertainment Band di aña 2019: Highway Band
- Grupo di Tambú/grupo Rítmiko di aña 2019: Grupo Ruta
- Piesa di aña 2019 general: “Waw effect di Icons
- Piesa di aña 2019 kòmbèk: “M’a frei bo, b’a basilá ku mi” di Classic XD
- Piesa di aña género Urban: M’a keda menko k’a ayera di Curban
- Premio Edgar Supriano pa Sr. Chelo Elodia, un tokadó di wiri di kai òrgel. Sr. Elodia ta un persona ku hustamente den e aña di kai òrgel a bai un stap mas aleu i a duna diferente kurso pa siña toka wiri.
Tumba popular 2019:
Reunion General a bai di akuerdo pa anunsiá for di e aña aki e Tumba popular di 2019. Despues di a konsulta ku medionan di komunikashon, esaki ta bai pa“Ban pa bai” di Ray Lauffer
Nota: si den e kategoria aki. Un kantante nominashon den mas ku un kategoria, e ta haña menshon den e kategoria, pero ta risibí un premio.
Pen di Mérito:
E aña aki Pen di Mérito ta bai pa Ike Jesurun, Melania van der Veen i tambe Virgilio Siliee
Entrega di Premio
Originalmente, entrega di premio mester a tuma lugá djaweps awor, pero pa motibu ku na último ora e premionan no a keda entrega, AMAK ta sumamente agradesido pa a haña GL Jewerly ku a mustra disposishon pa traha e premionan i a pidi un tiki espasio di tempu. P’esei nos a skohe djaluna dia 25 di novèmber 2019 na ABVO, den Brievengat.
Atentamente
Direktiva di AMAK


text:
24ora.com tabata para dilanti di loke tabata consulado Venezolano, den Paardenbaaistraat. E luga aki, manera ta conoci pa añanan largo tabata e sitio unda e Venezolanonan tabata bin pa asina atende cu nan consulado riba asuntonan cu tin di haber cu nan pais.
El a bira un problema na momento cu a bandona e luga y a trece problema pa e area. E luga aki awor a bira un chollerhouse. Bo no por laga nada ni ningun edificio bashi. Ta un edificio cu tin su balor, pero cu awe poco poco lo bira un ruina y lo bay costa hopi placa, kisas despues pa e doñonan drech’e.
Den marduga di diadomingo, e luga tabata na candela. Pero mas den siman a haya yamada cu e luga aki ta un chollerhouse y tin hopi keho riba loke ta e adictonan ambulante cu ta move den e zona aki. E luga ta practicamente destrui.


text:
Den oranan di diabierna merdia Polisnan a bay atende cu molester di hobennan riba biicicleta den area di scolnan riba klip. Banda di Mon Plaisir mes a topa cu hobennan riba bicicleta y a core cu nan. Ta hobennan cu ta bin topa cu otro studiante di Mon Plaisir. Polisnan a core cu nan pero a lora bek topa cu nan ta core den verboden.
Awendia ta masha hopi hende ta core den verboden cu bicicleta pa corta caminda. Hopi aña atras polis tabata actua contra bicicleta cu ta core den verboden. Awendia a tolera esaki hopi. Sinembargo e cantidad di hoben riba bicicleta causando molester a bira hopi. Den e caso specifico aki no por bisa cu esey tabata e caso. Ora Polis a topa cu nan bek bandonando e area den verboden a stop nan y kita bicicleta. Ambos hoben a keda na pia.
A busca pickup di Polis pa hiba e bicicletanan warda. Djey a keda di regla pa asina nan bin busca esaki bek. Dimes e hobennan no a keda contento. Despues a topa otro hoben mas den cercania y e tambe Polis a atende cune den e accion contra hobennan riba bicicleta.


text:
Master Eric Barry di San Nicolas Taekwondo Center hunto cu su coach Shaul Illidge a prepara nan team pa e di 8 Aruba Caribbean Cargo Taekwondo Cup y nan ta conta pa bay cu e copa.
Despues di vakantie grandi Master Eric Barry y Shaul Illidge a pone nan cabes hunto pa asina prepara nan team. E team di San Nicolas Taekwondo Center ta consisti di e siguiente atletanan;
Carlos Hernandez.
Jewell Illidge.
Ray Jean Lejuez.
Nykwana Duinkerk.
Rushneldy Lejuez.
Christopher Geerman.
Akeem Ignacia.
Akeal Richardson.
Master Eric Barry y Shaul Illidge tin confiansa den e team aki y nan ta bay carga e nomber di San Nicolas Taekwondo Center.


text:
Den Haag- Gobièrno hulandes a disidí pa wanta temporalmente ku uso di e bakuna kontra Corona produsí pa e kompania AstraZeneca.
Segun minister Hugo de Jonge a tuma e desishon basá riba informashon nobo i un konseho di Nederlandse Medicijnautoriteit CBG. Otro paisnan manera Denamarka i Irlandia a para uso di e bakuna produsí na Gran Bretaña for di siman pasá, despues ku a sali notisianan ku e bakuna lo por kousa bolitanan peligroso (trombosis) den sanger di esnan ku a keda bakuná
‘Komo medida di prekoushon ta para uso di e bakuna aki ku dos siman pa por evaluá e informashon’ asina De Jonge a skibi den un karta pa e parlamentu hulandes. Den e periodo aki lo sigui evaluá informashon mediko tokante e problema potensial ku e bakuna aki.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
‘Asina nos por baha prijsnan na Aruba’
Kico e ta?
Sr. Wever: “Cu un mededingingswet nos por prohibi y preveni cu companianan ta haci palabracionnan cu otro pa tene prijsnan di cierto productonan artificialmente halto. Nos lo por preveni monopolio y cartelnan economico. Un mededingingsautoriteit lo ta e instancia cu lo eherce e control aki. Mi ta sigur cu un mededingingautoriteit por ta esencial den baha prijsnan y e costo di bida aki na Aruba.”
Mi ta sigur cu un mededingingautoriteit por ta esencial den baha prijsnan y e costo di bida aki na Aruba.”
Sr. Wever ta menciona varios ehempel: prijs di productonan den supermercado y hardware stores, prijs di saco di cement y prijs pa baha container na waf. Di e dos ultimo ehempelnan sr. Wever ta bisa cu nan ta causa hopi otro prijs na Aruba pa subi. E ta haci un comparacion entre Aruba y Corsou, bisando cu na Corsou, na unda ya caba tin un mededingingsautoriteit, e prijs pa baha container ta hopi mas barata y productonan “across the board” ta mas barata compara cu na Aruba. Klik aki pa wak un comparacion di prijs entre Aruba y Corsou.
‘Nos no tin doño’
Booshi Wever ta splica cu por lo menos 50 pais tin un tipo di mededingingsautoriteit, incluyendo paisnan den reino Hulandes. “Mescos cu un ley di financiamento di partido politico y introduccion di un ombudsman, atrobe Aruba ta kedando atras. Tur e leynan aki lo ta beneficioso pa pueblo, pero otro interesnan ta preveni cierto ley pa wordo introduci aki na Aruba. Na 2012 of 2013 Hulanda a pone expertonan disponibel pa Aruba y Corsou pa bin cu un mededingingswet. Na Corsou si nan a haci uso di e oportunidad y ya desde 2014 Corsou tin su mededingingsautoriteit. Na Aruba e ley a keda scondi den un lachi, paso e no ta cumbini cierto financiadornan di campaña di e partidonan grandi. Nos si ta para fuerte pa esaki paso nos no tin doño. Ni UPP, ni PPA.”
Nos si ta para fuerte pa esaki paso nos no tin doño. Ni UPP, ni PPA.”
‘Level playingfield pa entrepreneurs’
Segun sr. Wever, un mededingingsautoriteit no lo beneficia solamente e consumidor, pero tambe inversionistanan y entrepreneurs. Sr. Wever ta splica cu monopolionan y cartelnan economico por stroba (young) entrepreneurs di participa den nos economia, mientras cu Aruba ta keda menos atractivo pa inversionistanan tanto local como di otro pais cu kier inverti y participa den nos economia na un forma husto. “Inversionnan cu por crea cupo di trabou duradero pa nos young professionals y hobennan cu ta caba scol secundario.”
Asina nos ta duna e pueblo votado claridad den kico un voto pa Lista PPA/UPP ta significa. What you see is what you get.”
Un Mededingingsautoriteit ta un condicion pa PPA/UPP forma parti di un coalicion?
ArenaPoliti.co a puntra si PPA/UPP lo percura pa introduccion di un mededingingsautoriteit forma parti di cualkier posibel acuerdo di gobernacion di un coalicion si PPA/UPP logra forma parti di un coalicion. Den otro palabra, introduccion di un mededingingsautoriteit ta algo cu e votado por conta riba dje si PPA/UPP forma parti di un coalicion?
Booshi Wever: “Sigur cu si, y no solamente esey.” Sr. Wever ta bisa di ta compronde cu formando parti di un coalicion, bo mester yega na acuerdonan y no por exigi cu henter bo programa di partido wordo ehecuta. E ta splica cu PPA/UPP no ta pretende di ta bayendo pa un gran cantidad di asiento, pero ta trahando duro pa logra 3.000+ voto. Segun sr. Wever, si nan logra forma parti di un coalicion, pueblo por ta sigur cu PPA/UPP lo percura pa:
- Introduccion di un Mededingingsautoriteit;
- Reintroduccion di e Swiss model “den un bachi crioyo”;
- Depolitisacion di nombramento di ambtenaar;
- Ombudsman;
- Proteccion pa klokkenluiders;
- Un ley solido pa financiamento di partido politico;
- Enforsa e trabounan di Raad van Advies, Algemene Rekenkamer y Banco Central.
Booshi Wever: “Nos kier ta transparente cu e pueblo votado. Asina nos ta duna e pueblo votado claridad den kico un voto pa Lista PPA/UPP ta significa. What you see is what you get.”
Expresionnan haci den e articulo aki no necesariamente ta refleha opinion di ArenaPoliti.co


text:
Den e programa aki nos ta kombersa ku Bernardo Felida miho konosi komo Buchi Felida. E ta un persona ku a lanta den e area di Tra’i Montaña. Buchi ta konta kosnan di antes, specialmente lokual ta konserni e area di Tra’i Montaña. Tambe e lo konta di Iglesia Adventista, komo ku e den pasado e tabata un pionero den lantamentu dje Iglesia Adventista den e bario di Rincon.
Produkshon: Fundashon Históriko Kultural Boneriano
Durashon: 53 minüt
Fuhikubo ta presentá: Bernardo (Buchi) Felida
Den e programa aki nos ta kombersa ku Bernardo Felida miho konosi komo Buchi Felida. E ta un persona ku a lanta den e area di Tra’i Montaña. Buchi ta konta kosnan di antes, specialmente lokual ta konserni e area di Tra’i Montaña. Tambe e lo konta di Iglesia Adventista, komo ku e den pasado e tabata un pionero den lantamentu dje Iglesia Adventista den e bario di Rincon.


text:
Lokal
Entre 2014 pa 2020…… KASO KU SOSPECHO DI LABAMENTU DI PLAKA POSPONÉ PA FECHA INDEFINÍ
WILLEMSTAD. Un kaso kasi ineksplikabel ta esun kaminda dos siudadano femenino a presentá den sala di korte ayera pa e mesun asuntu, pero segun ámbos a bisa, nan no konosé otro at all. Tòg nan ta vinkulá e kaso ku trámite i transakshonnan finansiero di sumanan kuantioso.
This content is exclusive for members
Register or login to unlock this article
Lokal
ÁMTENAR NA SOAW A BIBA 7 LUNA DEN UN MUNDU DI ABUNDANSIA
WILLEMSTAD. Den e kaso di e empleado públiko, Adrian Simon ku a malversá plakanan di hendenan den nesesidat (klientenan di SOAW), hopi kos a bai robes. Vários biaha tabata trata di siudadanonan ku a bolbe na S.O.A.W pa bisa di no tin nesesidat di e areglonan ei mas debí ku nan a haña trabou di hasi òf ku nan tin otro forma pa yega na un entrada.
Pero ta netamente di e situashon ei e siudadano Adrian Simon tabata probechá, pasobra asina ei a sosodé ku den 20 kaso, e no tabata para e ayudo finansiero, sino a laga esaki sigui kore, pero pa bai kai riba su propio kuenta òf manda e plakanan pasa over riba e kuenta di fundashon Paraiso Hubenil di kua e mes ta esun ku ta risibié.
Fiskal a mustra ku pa un periodo di sigur 7 luna Adrian Simon a biba den puru abundansia, kreando un situashon ku tur kos tabata nobo den su kas, komo tal no solamente den e sala, sino tambe muebelnan, algun aparato di televishon, un kantidat di mata den kurá, weanan nobo, nobo i tambe outo.
Tòg e akusado Adrian Simon kier a laga parse ku otronan ta responsabel pa su aktonan di malversashon i ladronisia, siendo en realidat tabata e so.
Adrian Simon a gaña ku e tabata aktua riba instrukshon di un
Lokal
KASO DI ÁMTENAR KU A HÒRTA PLAKA NA SOAW DEN KORTE.
WILLEMSTAD – E empleado públiko Adrian Simon, kende a hòrta Nafl. 140.142,— mal uzando su funshon na Ministerio Sociale Ontwikkeling, Arbeid en Welzijn, all by all a sali hopi di bon ku e kastigu ku wes mr. drs S. M. Van Lieshout a dikta pa su sentensia. Ta trata aki di un suseso ku a haña hopi atenshon na Kòrsou debí ku ta trata di sumanan ku tabata destiná pa siudadanonan ku a pèrdè trabou durante e periodo di Covid 19 i e hecho ku di e forma aki un biaha mas empleado públiko ta den un lus sumamente negativo. Tabata durante e periodo 1 di desèmber 2020 pa 31 di yüli 2021 ku Adrian Simon a hasi su mes kulpabel na
Lokal
Trinta indokumentado venezolano kier a drenta Kòrsou ilegalmente
WILLEMSTAD. Ayera nochi Wardakosta a detektá un boto sospechoso ku tabata nabegá den direkshon di Kòrsou. E boto, un tipo di boto yamá yola tabata nabegando di parti sùit den direkshon di Kòrsou. E Sentro di Operashon Marítimo di Wardakosta mes ora despues di e detekshon aki, a dirigí un Metal Shark na e sitio kaminda e boto tabata. Na bordo di e boto sospechoso e agentenan di Wardakosta a enkontrá un grupo di indokumentado i un kachó. E boto i e personanan a keda hibá na e pir di Wardakosta na Parera, despues esnan indokumentá a keda entregá na Kuerpo Polisial di Kòrsou. En total 30 persona ku nashonalidat Venezolano, di kua 10 dama i 20 hòmber inkluso un menor di edat, a keda detené riba e boto. E kachó a ser entregá na Veterinaire Dienst di Kòrsou.
Wardakosta lo keda intensivá su kontròlnan riba laman. E kontròlnan aki ta dirigí riba protehá i vigilá e fronteranan kontra transporte ilegal di droga, migrashon ilegal, trafikashon di hende i kontrabanda di arma.
Pa por protehé nos awanan teritorial i kostanan na un forma optimal Wardakosta ta pidi yudansa di siudadanonan. Komo siudadano alerta bo por informá Wardakosta na momentu di detektá un situashon sospechoso òf peligroso riba laman.
Wardakosta ta asesibel di dia i anochi via e number 913 of via whatsapp 510 0913.
Daily Nobo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Trinta indokumentado venezolano kier a drenta Kòrsou ilegalmente
Doño di tereno na Veeris kier a kobra Advent 2x pa mesun tereno
Seramentu di refineria Isla ta un sla hopi duru pa e komunidat aki
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
MESTER DEKRETÁ SITUASHON DI EMERGENSIA NA KÒRSOU
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
Gobiernu a violá lei di konsultent sistematikamente
Trending
-
Lokal7 days ago
Seramentu di refineria Isla ta un sla hopi duru pa e komunidat aki
-
Lokal7 days ago
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
-
Lokal7 days ago
MESTER DEKRETÁ SITUASHON DI EMERGENSIA NA KÒRSOU
-
Lokal7 days ago
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
-
Lokal4 days ago
Gobiernu a violá lei di konsultent sistematikamente
-
International7 days ago
Ayera: Outoridatnan na New York a haña kadaver di tres muhé den un kas
-
Deporte7 days ago
E ta drenta na lugá di José Luis Gayá: Alex Balde di mama Dominikano inskribí pa Spaña…
-
Lokal4 days ago
MEGA PROYEKTO DI SIENSIA, INVESTIGASHON I EDUKASHON PA KÒRSOU


text:
Recientemente Famia Planea Aruba a celebra 50 aña di existencia riba e fecha di 24 di November 2020. Ta bon pa enfatisa cu ademas di ofrece metodonan anticonceptivo, Famia Planea Aruba a sa di expande su producto y servicionan den transcurso di añanan cu e vision di tin un comunidad consciente riba nan salud sexual reproductivo.
Reflecionando riba e fecha importante aki, Famia Planea Aruba kier a comparti un poco di e pasado, presente y futuro di e organisacion.
Pasado
Famia Planea Aruba, tambe conoci como Fundacion pa Promove Paternidad Responsabel Aruba (SBVO) tabata oficialmente estableci riba 24 di november 1970 y a cuminsa brinda su servicionan riba 1 di juli 1971.
Tanto comunidad como e dokternan tabata convenci, cu mester establece Famia Planea aki na Aruba y asina e idea pa realisa esaki a nace, encabesa pa Dokter Cyril Zaandam. For di un principio Famia Planea Aruba tabata ricibi e sosten financiero di Antiyas Hulandes y despues di nos Status Aparte, a traspasa esaki pa Gobierno di Aruba como e organo responsabel pa cumpli cu e necesidad, demanda y bienestar di su comunidad.
Presente
Awendia Famia Planea Aruba tin 50 aña di experiencia den e area di salud sexual reproductivo, ta reconoci como un partner di “International Planned Parenthood Federation” como tambe di nos Gobierno di Aruba y ta hunga un rol importante den provee liderazgo na e movemento di salud sexual en general aki na Aruba. Mientras cu na inicio di Famia Planea Aruba tawata tin un servicio primordial di accesibilidad na metodo anticonceptivo, awo e servicionan a wordo amplia segun demanda di e grupo meta, edad y necesidad cu enfoke principal riba educacion. E servicionan cu Famia Planea Aruba ta ofrece, por varia di un consulta individual te na un workshop pa un grupo of di un guia digital encuanto salud sexual te na un servicio di entrega (delivery service) di bo metodo anticonceptivo, sea ta na bo cas, scol, trabou of unda cu bo por ta.
Futuro
Famia Planea Aruba ta premira un futuro unda cu ‘Educacion Sexual Integral’ lo sa di tuma un paso grandi den inovacion, por medio di introduccion di un ‘Educacion Sexual Integral – Digital’ den e scolnan aki na Aruba. Nos ta compromete pa sigui amplia y reinforsa nos partnershipnan local como tambe international. Aportando no solamente na e meta, vision y mision di Famia Planea Aruba pero tambe na e metanan mundial pa desaroyo sostenibel (SDG’s). Un futuro unda cu nos lo sigui traha structuralmente y asina aporta na e crecemento di e organisacion den su totalidad. Aparte di esaki nos lo sa di sigui eleva e aspecto di productonan anticonceptivo treciendo no solamente productonan nobo riba mercado, pero tambe garantisando un continuidad den productonan existente dunando e cliente asina e opcion di scoge un producto apropia segun su estilo di bida y historia medico.
50 aniversario
Apesar di e pandemia cu nos ta bibando aden, Famia Planea Aruba a opta pa no laga e fecha importante aki pasa sin mas y a scoge pa celebra esaki na un manera diferente cu e comunidad di Aruba. Nos a uza e plataforma social pa asina entretene e audiencia di tur edad cu diferente video-educativo den forma di vlogs, mustrando comunidad un poco mas di kico tur ta pasa dilanti y tras di cortina na Famia Planea Aruba. Enfocando no solamente riba guia y sosten pero tambe educacion y digitalisacion. Di e forma aki nos kier a yega un biaha mas cerca di cada persona y asina aporta positivamente na e salud sexual reproductivo den su totalidad.
Famia Planea Aruba ta gradici nos comunidad completo pa e sosten ricibi durante e 50 añanan aki y ta compromete su mes pa sigui yuda bo planea bo presente y diseña bo futuro.
Nos ta invita bo pa bishita nos facebook page: Famia Planea Aruba, y asina mira e episodionan aki cu ta specialmente pa bo.
Famia Planea Aruba, aportando pa 50 aña na bo calidad di bida!
Bo kier sa mas? Tuma contacto cu nos.
Bilderdijkstraat 16, Unit 4.
T. 588-9591
www.famiaplanea.org


text:
CFT tabata e prome instancia cu a anuncia cu gabinete Wever Croes lo presenta un presupuesto 2020, yena di mas medida contra pueblo, algo cu fraccion di AVP tambe a bin ta bisando pa hopi tempo caba.
Miembro di fraccion di AVP, sr Michael Lampe ta mustra cu e tipo di desaroyonan aki no ta nada straño of sorpresivo, ya cu desde cu gabinete Wever Croes a huramenta, ningun pero ningun decision a wordo tuma caminda pueblo ta sali beneficia.
Parlamentario Lampe ta mustra cu pa di dos siman sigui, Prome Minister Wever Croes ta habri siman c’un conferencia di prensa caminda e ta trata di ‘blancha’ un bolo den otro intento pa hustifica mas medida cu lo afecta bida di tur ciudadano riba e isla aki.
“Ya Prome Minister no sa mas con pa conta su storianan, no sa mas con pa convence pueblo, cu despues di a ranca mas di 300 miyon caba for di cartera y economia di e pais, ainda e tin mester di 100 miyon florin pa sigui derocha cu su gobierno cu no tin vision pa nada bon.
Ta di tres presupuesto cu e supuesto salbadonan di patria aki ta presenta na pueblo caminda no tin absolutamente nada positivo pa pueblo, caminda ningun caminda por mira cu gabinete Wever Croes, ta bay cumpli c’un solo promesa haci na pueblo durante di campaña electoral.
Ta di tres presupuesto cu pueblo ta haya absolutamente nada for di gabinete Wever Croes y den un forma hopi pober mes, Prome Minister y su gobierno a anuncia aña pasa cu su gobierno a duna pueblo bek den reduccion di ‘loon en inkomsterbelasting’ cu ta suma hunto un reduccion di 16 miyon florin pa pueblo.
Esey pueblo a haya for di gabinete Wever Croes pero di otro banda e mesun gobierno aki a ranca 240 miyon florin for di mesun pueblo aki, pues en realidad no a duna pueblo nada pero absolutamente nada pa drecha e situacion financiero di famianan rond Aruba.
Practicamente por bisa cu Prome Minister y su gobierno ta duna pueblo un aumento di 15 cen pero di otro banda ta ranca 25 florin for di su cartera y esaki ta pone cu e nivel di bida di nos hendenan, ta sigui deteriora bou di maneho di gabinete Wever Croes.
Prome Minister ta bay prensa caminda e ta trata di hustifica loke no tin hustificacion, sigur ora cu pueblo tuma nota cu di un gobierno cu a priminti y sigura tur hende cu lo regla e asunto financiero di e pais sin medida, awor e mesun gobierno aki ta bay den historia politico di nos pais, como e gobierno cu a tuma mas medida contra pueblo di Aruba.
Ya caba a ranca 240 miyon na 2019, supuestamente pa paga proyectonan di PPP pero awor no ta papia mas di mega debe y practicamente no ta mencionando proyectonan di PPP mas sigur mira cu pueblo a haya sa cu a cobra asina hopi pa paga e proyectonan aki, pero no ta bisa kico a haci cu e miyonnan cu a cobra di mas.
Den presupueto 2020 ya caba CFT a mustra cu tin un suma di 110 miyon florin cu ainda gabinete Wever Croes no por hustifica for di unda e ta bay haya e placa aki pero scuchan Prome Minister duna un sermon asina fini y suave, ta mas cu claro cu ta for di cartera di pueblo, comercio y turistanan, lo bay ranca e suma miyonario aki.Practicamente por bisa cu gabinete Wever Croes a converti su mes den un atracado di cartera di pueblo, caminda no ta tene consideracion cu interes di pueblo, cu interes di e pais ya cu interes di pueblo no ta na prome luga pa Prome Minister y su gobierno,” Parlamentario Michael Lampe a declara.


text:
ORANJESTAD,Aruba
Nos di Bureau City Inspector B.C.I. a bin constata cu tin hopi hende cu ta hasi nan cura di cas limpi awo cu nan ta na cas pero kier deposita e sushi aki den mondi. Mirando e crisis di e corona virus cu tin SERLIMAR tin e Dump sera pa publico. Mi kier a pidi tur hende pa porfabor no tira bo desperdicionan den mondi ni tampoco rond di e dam nan rond Aruba . Ayera nos a bin constata cu tin hende cu ta cuminsa tira desperdicio rond di e Dam nan di awa pa e cunuceronan por muha nan berdura . Mi ta kere e mihor solushon pa cu esaki ta bishita of jama SERLIMAR y buska un baki pa bo por tira tur bo desperdicionan aden y SERLIMAR mes lo hiba esaki Dump pa bo. Tene cuenta si pa no tira sushi di cas den e bakinan special aki. Serlimar lo sigi recohe bo sushi di cas regularmente. Semper por jama nan pa nan por splikabo mas mihor.
PUEBLO PORFABOR BAN UNI AWOR MAS CU NUNCA PA HUNTO NOS SALI EXITOSO FOR DI E CRISIS AKI.
BAN CUIDA NOS SALUD Y NOS PAIS. UN ARUBA DUSHI, TA UN ARUBA SIN SUSHI


text:
‘Brian D.’: “Plaka i fama no ta mi motivashon”
Trendsz.NET a tene un kombersashon ku e popularisimo kantante yu di Kòrsou, establesé na Hulanda, Brian Dekkers. Ta trata di un hóben ku resientemente tabata tantu na Kòrsou, komo tambe na Aruba, unda el a mira aktuashon den frònt di e agrupashon musikal No Game. Ámbos tabata fiestanan ku sigur mester keda konsiderá komo eksitoso i entre e mihónan últimamente. Miéntras tantu Brian ya a regresá Hulanda.
E hóben kantante konosí komo ‘Brian D.’ a inisiá su karera musikal ku e agrupashon musikal Big Stars, unda e tabatin e hit “Destino tabata ke”.
Seguidamente el a pasa pa No Game, unda sigur e banda aki, ku entre otro Brian D. den frònt, a sa di trese hopi ambiente, hit i rekuerdonan inolvidabel pa farándula na Kòrsou. Ku No Game, Brian D. a pega hitnan manera entre otro “Ik hou van jou” i tambe “Nada no por kibra nos”.
Debí na su estudio, el a move pa Hulanda, unda tambe e tabata parti di Cache Deluxe pa un temporada i a pega e hit “Ora Bo Tin’e”.
Durante di un kombersashon e kantante a splika di tin ‘Fe’ ketu bai den ‘E ser Supremo’. Esaki tabata riba preguntanan ku a hasi na dje, debí na rumornan ku lo a bin un kambio bèk den su bida. “Apsolutamente ku no. Mi tin ‘Fe’ den “E Ser Supremo” ketu bai. “Nogmaals, mi ta spiritualmente aktivo ketu bai. Solamente di un forma fuera di e pensamentu komun”, tabata su promé reakshon.
Seguidamente riba e pregunta ku su fanátikonan por kai den un konfushon debí na e kambio ku e tabata interpretá solamente temanan di Dios i awor a skohe pa manera el a inisiá bèk, Dekkers a kontesta asin’aki: “Mi a yega na un punto den mi bida kaminda felisidat a bira mi prioridat. Mi sa ku tin hopi hende ku ta sostené mi den e pensamentu aki, i mi ta kere ku tur kos lo obra pa bon”.
Mi ta risibí hopi reakshonnan positivo. Tambe algun krítika konstruktivo pa tene mi skèrpi. Lagami poné asin’aki: "Hoort erbij !"
Pa loke ta e motibu di e regreso den e parti ‘komersial’ di farándula, ‘Brian D.’ a splika di ta mir’é mas komo... "Mi a sigui ku mi bida !". E la sigui splika ku esaki tabata e ‘next step’ di a laga lòs for di religiosidat, pa asina Señor por sigui pinta su bida manera “E” ke.
“Plaka i fama no ta mi motivashon. Loke ta move mi, ta e espasio pa mi por ekspresá mi mes musikalmente sin límite. Tur sobrá ta bini van zelf”, segun e kantante, ku tambe a pega diferente hit komo solista, manera e ta moviendo aktualmente.
Finalmente riba e pregunta ku lo por spera piesa nobo den e etapa nobo aki, e intérprete di e hit gòspel “Danki Señor”, a kontesta “Sigur ku si !” #BD3G”.


text:
Hillary Clinton tin 90% chèns di gana elekshon na Merka.
E último enkuesta grandi di Agensia di Prensa Reuters i Ipsos States of the Nation, riba resultado di elekshon presidensial na Merka, ta duna Hillary Clinton 90% chèns di gana. E pronostiko ta masomenos igual na un siman pasá. Clinton lo haña segun Reuters/Ipsos States of the Nation, 45 % di e votonan, kontra 42% di Trump. E èks minister di Asuntunan Eksterior, ta pará na 303 delegado i Trump riba 235. Pa gana e kontienda pa Kas Blanku, e kandidatonan mester logra di 270 delegado.
Nòrt Carolina, ta un di e promé estadonan ku djamars anochi lo kuminsá duna resultado. Esaki lo duna un indikashon dirèkt kon e lucha lo ta e estado aki. Si Clinton gana e estado aki, esei lo nifiká ku e poblashon pretu, a sali pa voto na kantidatnan igual ku 2012. E tempu ei, e aktual presidente, Barack Obama a derotá su oponente republikano Mitt Romney. E estado ta esensial pa Trump, si realmente e ke tin chèns pa gana. Si Clinton gana ei nan, e orei ta ún estado di e asina yamá “swing states” so e lo mester gana adishonal. E “swing state-nan” ta Ohio, Michigan i Pennsylvania. Di otro banda si Trump ke tin un chèns, e mester gana nan tur tres. Si Trump logra gana na Florida, e or’ei probablemente e lo gana Ohio i Michigan tambe.
Segun enkuestanan, Clinton tin 1 punto den delantera na Florida. E bentaha di un punto prosènt na Florida ta un bentaha masha marginal. Sinembargo Clinton ta bon pará aki tambe, prinsipalmente serka e poblashon pretu i latino. No opstante esaki e mester haña tambe sosten di e poblashon pretu di Florida. Si esei no pasa, esaki lo krea un situashon di hopi suspenso.


text:
ORANJESTAD, Aruba
Siman pasa Parlamento a cuminsa trata e rapport di Algemene Reken Kamer titula “Bo Aruba”. Esaki ta un investigacion haci riba proyectonan ehecuta entre 2010 te cu 2017 di un suma total di 1600 miyon florin.
E hayazgonan di e rapport ta hopi preocupante. ARA a señala cu ehecucion di e proyectonan bou gabinete Eman tawata falta di transparencia, no tawata tin planificacion, no tawata tin fondo y un plan di mantencion, y cu gabinete Eman a viola nos leynan di comptabilidad.
FALTA DI TRANSPARENCIA
Den e rapport di ARA por lesa cu na 4 diferente ocasion a pidi gabinete Eman pa duna informacion y reacciona riba e rapport aki. Pa ta exacto ARA a duna e rapport aki na gabinete Eman na comienso di 2017 y riba 21 di februari 2017, 14 di maart 2017, 28 di maart 2017 y 7 di juni 2017 a pidi pa un reaccion. Sinembargo nunca nan a haya un reacion di Gabinete Eman.
VIOLACION DI LEYNAN
Por lesa den e rapport di ARA cu gabinete Eman a scohe pa no laga tur destahonan, pa e diferente proyectonan, cana segun leynan vigente. Ora cu a desvia di articulo 26 di nos ley di comptabilidad no a ancra esaki y motiva e decision den un decreto ministerial. Pues a actua contra di ley. Na mes momento ARA ta señala cu no tin “projectdossiers” pa loke ta e proyectonan cu ta wordo financia door di gabinete Eman.
PROYECTO DI TRAM
Pa splica e falta di transparencia y violacion di leynan nos lo ilustra esaki atraves di e proyecto di tram. Den e proyecto di tram, un proyecto cu a costa 44.4 miyon florin, por ehempel gabinete Eman a escohe pa 7 di e 14 “deelprojecten” no cana segun un destaho publico. E siguiente proyectonan tur a wordo duna sin cu tawata tin un destaho publico: 1. Compra di tramrails 2. Pone e trambaan den Oranjestad 3. “Verharding” di e trambaan 4. Compra di streetcar 5. Renovacion mainstreet Oranjestad 6. Diferente trabou relaciona cu e trambaan 7. “Verfraaing” Havenstraat. Dentro di demas proyectonan a actua similar of pio!
FALTA DI PLANIFICACION Y MANTENCION
ARA ta sigui pa señala cu no tawata tin ningun plan di ehecucion, plan di planificacion of plan di mantencion. Fondo no a wordo aloca pa mantencion pues no por papia di proyectonan duradero. Por lesa den e rapport cu gabinete Eman tawata hustifica nan mes door di bisa cu mantencion ta responsabilidad di e ciudadano. Literalmente tin scirbi: ” De regering stelt hierbij dat de bewoners van deze wijken zelf de aangebrachte infrastructuur zullen onderhouden.
PA CONCLUI
Partidonan di coalicion lo entrega dos mocion den cual ta urgi gobierno pa ancra e recomendacionnan di ARA den procedura y leynan, pa asina e tipo di actonan cu a sosode bou gabinete Eman, hamas por ripiti. Y na otro banda lo urgi gobierno pa trece mas claridad riba e hayazgo di ARA pa loke ta e proyectonan den cual gabinete Eman a actua contra ley.


text:
San Nicolas ta bay bira e segundo industria turistico di Aruba pasobra eynan tin cultura, historia y herencia di Pais Aruba Diabierna anochi Team Otmar a organiza un Happy Hour na Centro di Apoyo na San Nicolas, hunto cu varios…
ORANJESTAD- Mescos cu tur otro candidato riba listanan politico, lider di partido AVP Mike Eman tambe a sali e weekend aki pa bishita cas. Durante e bishitanan aki e ta splica e habitantenan kico su gobierno a haci caba –…
Benny Sevinger na apertura di su sede na Rancho: “Boso ta e guia y nos ta ehecuta; esey ta e manera cu democracia ta trahando na Aruba awo” ORANJESTAD – Color berde a inunda Avenida Alo Tromp diabierna anochi na…
Danki di curazon pa guia nos y hopi bendicion pa sigui hopi aña mas ORANJESTAD – Poniendo manera semper e hende y pueblo na prome lugar, partido AVP no tabata kier pa e evento di diabierna ultimo pasa simplemente como…
ORANJESTAD – Diabierna anochi AVP un biaha mas a celebra cu pueblo apertura di un otro oficina di partido y inicio di campaña di candidato Benny Sevinger. E politico a bisa cu e oficina mes nunca a cera su portanan…
Trabounan di embeyecimento y mehoracion di calidad di bida di nos hendenan a tuma lugar na un total di 47 bario rond di nos isla Siman pasa Otmar Oduber durante un exitoso reunion di contacto na cas di famia Mackintosh…
E tabata un ambiente grandi, cu un multitud, no solamente di Noord pero di diferente parti di e isla cu a compaña e candidatonan di Noord – Juan David Yrausquin, Paul Croes y Jeffrey Kelly – den e Green Walk…
Mike Eman durante Green Walk and Bike na Noord: “E bon trabou na Aruba ta bisto y pueblo ta nota esaki”
Lider di AVP Mike Eman durante evento magistral na Noord: “Aruba ta berde berde, pasobra nos a haci un bon trabou” E bon trabou na Aruba ta bisto y pueblo ta nota esaki. Ta pesey cu partido AVP ta creciendo cada…
Juan David Yrausquin: “Cu orguyo nos di AVP por cana den Noord pasobra nos a haci un Bon Trabou pa Noord tambe” Candidato di partido AVP Juan David Yrausquin di districto di Noord, tabata masha contento y yen di gratitud pa…
Green Walk y Bike Tour a domina diadomingo atardi Considera como un di e anfitrionnan di e actividad teni ayera, candidato pa partido AVP Paul Croes a expresa di manera hopi cla e satisfaccion cu el a sinti di mira…


text:
Introdukshon
E remedi korekto pa un rekuperashon pronto.
Na sala di emergensia bo a haña konseho tokante alivio di doló pa bo yu. Akinan bo ta haña informashon adishonal ku por yuda ku alivio di doló serka bo yu. E teps i informashon mas importante bo ta haña den e video. Si despues di esei bo ke mas informashon, bo por lesa e teksto akibou.
Kiko ta doló?
Doló ta duna un sentido fèrfelu i no dushi. Tòg doló por ta hopi útil, paso e ta duna un atvertensia. Doló por tin vários kousa, manera por ehèmpel herida i kiebro di wesu, pero tambe un infekshon. E sentido di doló por varia di yu pa yu i di e gravedat. Tin bia tin un kousa kla pa e doló. Pa motibu di strès i tenshon por surgi doló di barika. E ora ei no tin daño na e kurpa pa motibu di un infekshon òf leshon, pero e doló aki ta mesun grave i tambe mester keda tratá.
“Un sifra robes no ta eksistí! Ta trata di doló ku bo yu ta eksperensiá na e momentu ei.”
Kon mi por sa ku mi yu tin doló?
Doló por tin un efekto grandi riba bo yu. Dor di doló bo yu por drumi malu, por tin ménos apetit òf no tin gana di hunga. Tambe muchanan por ta iritá, tristu òf mas ketu.
Muchanan mas yòn ku 4 aña no por difísil por indiká nan mes si nan tin doló i kon grave e doló ta. Pues ta importante pa presta atenshon na e komportashon di e mucha. Si e mucha keña òf bira mas ketu, por ta un indikashon ku e tin doló.
Si e mucha tin entre 4 i 8 aña, bo por puntr’é si e tin doló. Na sala di emergensia nos ta hasi uso di e eskala di kara kaminda e mucha mes ta indiká kon e ta sinti.
Muchanan di 8 aña i mas grandi generalmente mes por indiká kuantu doló nan tin pa medio di un sifra entre 0 i 10, kaminda 10 ta mas tantu i 0 ta indiká ku e yu no tin doló. Por ta asina ku bo yu tin doló solamente na sierto momentu, por ehèmpel ora e tosa òf move.
Dikon remedi pa aliviá doló ta importante?
Remedi pa aliviá doló ta forma parti di e tratamentu di bo yu. E dòkter ta traha un estimashon si bo yu por tin doló despues di tratamentu na sala di emergensia. Si ta asina, e dòkter lo konsehá pa hasi uso di remedi pa aliviá doló. Un kiebro di wesu por ehèmpel por duna hopi doló apesar ku e yu tin geps.
Tin vários remedi pa doló manera paracetamol i diclofenac. Pa kada remedi ta konta un kantidat máksimo ku bo yu por haña. Den promé instante bo yu ta haña paracetamol. Banda di e paracetamol e dòkter por konsehá otro remedi. E remedinan pa aliviá doló aki tin un otro efekto ku paracetamol. Dor di usa nan huntu, nan por fortifiká e efekto.
Kon mester atministrá e remedi pa aliviá doló?
Tin vários tipo di remedi pa aliviá doló.
- un tablèt; por tuma esaki ku awa, vla òf yoghurt.
- sierto remedi pa aliviá doló tambe ta disponibel komo bebida òf tablèt di smèlt.
- un zètpil; esaki ta un píldora largu blanku ku ta smèlt despues di atministrá esaki via e anus.
Ora bo yu ta grandi sufisiente, ta preferibel pa dun’e e remedi pa medio di un tablèt òf bebida. Esaki tin mihó efekto. Por hasi esaki kada 6 òf 8 ora. Eventualmente por buta un alarma pa kòrda bo. No warda te ora bo yu indiká ku e tin doló, bo mester aktua promé ku e doló.
E remedinan ta seif?
Si hasi uso di e remedinan segun e dosis ku dòkter a preskribí, e remedinan ta seif pa mucha. Nunka duna otro remedi òf remedi adishonal.
Mas informashon?
Semper bo por hasi bo dòkter di kas òf e dòkter ku a tratá bo na poli pregunta tokante remedi pa aliviá doló.


text:
En conexion cu Dia Internacional di Derechonan di Mucha, Rotaract a organisa nan evento di pasa pret p’e muchanan. Mas di tres shen mucha a participa.
E evento a bay hopi bon, tabata e palabranan di Katinka van der Putten, presidente di Rotaract Club of Aruba. Esaki a surpasa tur nan expectativa. A organisa e evento pa di nuebe aña y nan tabata bek den Club Caiquetio, despues di dos aña di Covid. Rond di tres shen mucha a participa n’e evento di Rotaract y esaki tabata algo cu nan no a spera. Y esey a haci nan hopi contento.
Un dje miembronan a bin cu e idea pa haci feria di mucha cu e weganan cu no ta custumbra mas di hunga. Pa duna bek na comunidad, a bin cu e evento por nada y duna e muchanan un dia agradabel pa celebra Dia Internacional di Derechonan di Mucha. A organisa diferente actividad manera huki di arte, un persona pa pinta cara, tabatin wega di dou, bulamento den saco y hopi mas.
Van der Putten a expresa di a sinti hopi sosten dje comunidad. E cantidad di persona cu a yega tabata algo sorprendente. A sinti cu tanto e muchanan como mayor a disfruta hopi.
Pa mas lesa Trempan.com